url: =Taklit n tayri > Imyura > Tullizin\nTaklit n tayri.\nD tawengamt ( lxaṭira)1 sγur: Ğamal Benεuf.\nA tt-buddeγ d tajmilt i weltma-tneγ Zakiya (neγ Fuziya akken i s-nessawal nekkni) Σeggad*\nWissen dγa amek yella wul-im?! Wissen ma yennejbar, neγ werεad?! Nniγ-am tzedreḍ deg wanu (lbir) ur nesεi lqaε, wissen anwa wagi i kem-“yeskulin”?! Wissen ma yuklal meqqar, Neγ ar daxel ay ul?! Yettwawwet dγa di lemtel: ” Yekla yuẓam, yerẓa remḍan-is γef yemqerqer”. Niγ (yak) qqaren daγen: “ tayri d taderγalt”, tayri taderγalt yezzuγuren bab-is γer wanda tebγa nettat, mačči γer wanda yebγa netta. Ahat a yi-d-tiniḍ: Wi k-yennan akka “ kkuliγ” a wagi? Xuḍi nekk mačči d menwala!...\n-- Nniγ-am ssneγ akk tigi. Lemdeγ-tent deg wallen-nni-inem yecban tamda n tirga, tinna akken yellan daxel n “yefri n leεǧayeb”, iγef yesberber wedrar n Yemma tadrart deg Aweqqas. Γriγ-tent di twenza-m ideg tewcem tayri, γas tura s isekkilen imecṭuḥen i wumi ur tezmir a ten-tγer tmuγli n menwala, nekk γriγ-ten-id! Sseγreγ-ten-id i wid yettnadin ad issinen tayri s talqayt. Γas ma tura s isekkilen d ireqqaqen nezzeh, cban inzizen n wul i wumi ur tezmir tiṭ a ten-id-tefren, nekk ferneγ-ten-id! Ferẓeγ-ten-id am umejjay-nni yeṭṭfen “ sskanar”. Γas tura s isekkilen n tmess ireqqen, tinna i d-yettaǧǧan ccwami ideg tetthabi tmuγli n win ur njerreb taruγi. Γas tura s idammen, am tecraḍ ideg ggwten izamulen, yal wa amek ara sen-yefk anamek; ma d inumak-nsen n tidet ur yelli seg-sen win yellan d amaγud (iquden) γur kra; ttarran-yes-sen lada. Γur kra nniḍen; ttarran yes-sen yir tiṭ, neγ tiṭ n tismin. Γur wiyaḍ (rrehṭ neγ ṣṣenf-agi, ixulef wiyaḍ nniḍen) ; jebbden-d yes-sen lwelha, neγ tamuγli n medden i wakken ad γren deg-sen lmertat akk d tlufa i ten-izedγen i lebda; iwakken a d-grin daγen d ccfaya ur tseffeḍ tatut. Ma d nutni ( izamulen-nni), ttweḥḥin-d akk s nnger… Γas tira-nni (yuran di twenza) tikkwal teggar-d tiγri tagugamt, tinna akken yecban tarṣaṣt i ineqqen amdan s tsusmi. Ala tarwiḥt n win tesseqlalleḥ i d as-isellen deg yifer-is iεuẓẓgen. Γas tikkwal tettnazaε-d, anazeε-ines igellu-d s lmertat umuḍin i wumi ur isell ara wemdan anezmar, ala ameεlal i d-tettaweḍ. Γas ma tikkwal tesrugmut, taγect-ines d asxertem i wumi ur ifehhem leεqel. Ala tisselbi i tt-yessnen. Γas tikkwal tiγri-ines d tilemt ur s- isell ara ula d lmal agugam. Ala Ḥessas nnda i s-isellen di takin ( takwin) ugama yecban targit. Γas tikkwal tiγri-ines d axemmim, d tidmi, d takti, d ayen i d-yettrusun kan di lbal, ur tt-id-tettaf ara tgezzant-nni yekkaten xeṭṭ-rrmel. Γas tikkwal tiγri-ines d asuγu, d acerγit, d ameǧǧed yessergagayen tasa. D acewwiq-nni i d-yesrusuyen lweḥc… Γas tikkwal d ṣṣut izuffan n waḍu “ εyaṭ u qeyyama”, winna akken yessengugulen kra yellan… Ṣṣut-is, ahat yecba aṭerḍeq n rrεud, kra yellan yessexmet-it, kra yellan yessers-d fell-as tigdi; ala wid i wumi tennerna tigdi, wigi tigdi-nni-nsen tettuγal-asen d tissas. Akka am tyaẓiṭ: “ tayaẓiṭ ur nettarew, tin ur nzeddel γef tmellalin, ass n rrεud i s-ggaren timellalin akken ad tesgerger fell-asent” . Γas tikkwal, ṣṣut-is yettwannay-d s yal tameslayt, anagar tinna-akken-nneγ ( wissen teεreq-as, wissen yettu-tt, wissen yessetḥa yes-s, yettεudd-itt d lεib?) ; nekk, gziγ-t imi d-yerḍel awal sγur wiyaḍ ” lḥubb”, smektaγ-t-id s wawal” leḥmala”, segmi d-yemmekta , yerna-yas-d takna “ tayri”. Γas tikkwal d tiγri, neγ d ṣṣut, neγ d anazeε, neγ d asrugmet, neγ d ameǧǧed, neγ d aslilew, neγ d asbuγer, neγ d nnehtat, neγ d ajefjef ( alejlej), neγ … anda ẓriγ nekk d acu-t!? Ḥṣiγ kan d aneznaz n wanza yessergagayen ulawen, d aneznaz-nni i ttagaden akken medden; winna akken n win yettwanγan s yir lmut (dagi, qeṣdeγ-d tayri), yettwanγan am yetbir γef waman, yettwanγan werεad i ten-yeswi. Γas tura s isekkilen n nnuṛ i yeddal cciṭan s tbernust-ines n lεar, s tbernust-ines n tallest (ṭṭlam). Yesberber fell-as, yessedrag-itt i tmuγli; d acu ara twali tiṭ yeddreγlen di ṭṭlam uṭellis? ala tiṭ n lmalayek ( ineglusen) ara tt-iwalin, ma stufant εad, neγ ma ur keḥḥlent ara s taẓult ilili!\nNekk, nniγ-am: Γriγ aya, mačči kan di temlixt n tmelγiγt n twenza-m, mačči kan di limarat n icerriḍen, neγ n yezrigen yellan deg uyendur, yellan deg wenyir n twenza-m; γriγ -t di lbext-im yuran deg ufus-im azelmaḍ yellan d azehri.Γriγ-t ula di tira-nni taḥerfit, tinna akken i zemren ad arun yakk yemdanen s ifassen-nsen di lkaγeḍ ( ur tt-ttarun ara s tinna-akken-nneγ, ma uran-tt xuḍi a tt-zelgen, wa yettaru-tt akka: ” ḥemleγ” -- deg wemkan n ḥemmleγ-- , yeqqel d asif. Wa yettaru-tt akka: “Rriγ” -- deg wemkan n riγ-- , am iriran!) ; tinna akken i ttarun yemdanen, tikkwal s ifassen-nsen teǧǧa tezdeg, s ifassen-nsen yeččuren d ilefḍan, yeččuren d inǧan, yeččuren d imbuxxen neγ d busfus. Ih! tikkwal ttarun-tt ula s ifassen-nsen yebbeqnunnsen deg idammen… Amek ?!...\n-- Llan wid ur nettaru la s lmidad, la s ssmex, la s wayen nniḍen ; ur ssinen ara maḍi ad arun.\nWid-nni, Ssawalen-tt-id s yimi afuḥan, s yimi i itetten amurḍus. Qqaren-tt-id s yiles n weksum ur nesεi iγes, qqaren-tt-id s yiles ur nesεi iγes, yessibnin akedded n yiγes, yettsummun adif n yiγes. Ssawalen-tt-id s yiles ur nesεi tilas, s yiles i itemmγen akin i tlisa, iles-nni i wumi ur zmirent ad qerrεent tuγmas, iles-nni yessnen amek ara yenneḥwaṣ, yessnen amek i yettmelliṣ. Niγ ( yak) acḥal d abrid i yemneε si tuffẓa n tuγmas i s-yellan d ẓẓerb! Niγ (yak) acḥal d tikkelt i yessaweḍ bab-is ( mačči d iman-is i yessawaḍ, d bab-is i yessawaḍ) γer uwezγi; neγ γer lmuḥal! Netta ( iles) yezga yeffer, yettuγal γer wexjiḍ-is am wezrem, niγ qqaren « iles yessawal-itent, aqerruy yettaγ-itent ».\nA yi-d-tiniḍ: D acu i d imeslayen-agi ur nesεi lmeεna?! D acu i d yir imeslayen-agi imeqqerṣa? Imeslayen-agi yecban aderbal neγ yecban abeḥnuq-nni yehban, winna akken yettmenṭaren deg igudiyen, winna akken i wumi ur d-tzeg tfawet! Nniγ-ak a win ur nessin: Ma yella kečč tulet-inek leggaγet, tecba leḥrir, nekk ul-iw ḥercaw, yecba tazeggart.\n-- Γas ul-im ḥercaw, γas yecba tazeggart, llan wid yecban amger zemren a t-id-qemmḍen si lǧedra, zemren a t-id-ḥuccen seg iẓuran.\n-- Nniγ-ak: Ma keččini a winnat, tulet-inek d taleqqaqt am tqeṭṭiṭ-nni yegzer wemcic. Nekk, ul-iw d aẓru n tefza neγ n tnicca.\n-- Γas ul-im d aẓru, llan wid yecban anhiz ( afḍis ameqqran), a t-sdegdgen, a t-bḍun d ticwayin.\n-- Nniγ-ak, a winnat: Ma kečč, tulet-inek d adγes, teshel i weskaf! Nekk, ul-iw d timess, ur yezmir ḥedd a t-yennal.\n-- Γas ma ul-im d timess, llan iseḥḥaran yetturaren s tmess akken bγan, tikkwal tetten-tt d tuččit.\nNniγ-am, tenniḍ-iyi-d. Tenniḍ-iyi-d, nniγ-am: Tugiḍ ad tfehmeḍ tasusmi yettmeǧǧiden, akken i d-ssenṭaqeγ nekkini arqiqqes n lecfar n wallen-im. Nniγ-am, tenniḍ-iyi-d. Tenniḍ-iyi-d, nniγ-am: Tugiḍ ad teγreḍ tadyant n tayri gar : “Zulixa d Sidna Yusef “. Tenniḍ-iyi-d, nniγ-am. Nniγ-am, tenniḍ-iyi-d: Walaγ acḥal d isura n irebbiten n tayri: widak-nni n “Bac muhendes d sitti Hanem”, widak-nni n “ Fendi wa ḥaramihi”, widak-nni i γ-yerran tayri d asqecmeε, i γ-yerran tayri d alelluc netturar yes-s akken i γ-yehwa…\nTeggugmeḍ, ters-d fell-am tsusmi! Ḥṣiγ tugiḍ ad tawiḍ mayna! Kemmini yečča zzux. Kemmini yenwan iman-im d leεlali. Kemmini yenwan iman-im d aggur, d tiziri, d igenni s lekmal-is! Amek ara tawi mayna teqcict n ccuq?! Taqcict i d-yekkren di lεezz d ddlal, taqcict i d-yetturebban s ḥlu-ḥlu neγ s ttnefcic?! Meεḍureḍ i telliḍ, aḥlil!…\nFiḥel awal, γas teṭṭfeḍ ssabeε-inem ar γur-m; maca, gziγ tasusmi-m, yenna-yi-d lexyal n tili-m: Sel mliḥ a wagi! Nekk mačči d menwala. Nekk, ur lliγ ara si tidak-nni i zzuγuren wulawen-nsent. Nekk seg tid yezwarayen leεqel, mačči seg tid-nni i iteddun kan s lewhi.\n-- Ḥṣiγ, ayagi yakk d zzux kan i yennernan deg-m. Ayagi yakk d awham kan i twehmeḍ deg yiman-inem. Ayagi yakk d nnefs kan i kem-yulin, teḍra-yam am tculliṭ-nni yeččuren d nnefs, nǧeε-itt kan ad tuγal d tilemt, d ulac…\nMa γur yiman-im d ayen nniḍen, γur wiyaḍ, (akka telliḍ akka tura, wamag ma tejjteḍ neγ ma tsuma-kem-id tewser, fiḥel awal!..) tettbaneḍ-asen-d d tamesluxt kan, daya.Yal wa amek i yebγa a kem-yečč d tiremt: Wa d aseqqaḍ, yebγa a kem-yečč s tawant. Wa teǧǧa-t leqnaεa, yebγa ad itett deg-m ad yesnagar. Wa yettwafeḥḥem ( “afḥam” qqaren-t i win yeεyan di kra n tuččit), a kem-yesselbubeγ kan a kem-yeǧǧ. Wa yebγa-kem d tacriḥt n teftilt, wa yebγa-kem d tacriḥt m yiγes, wa yebγa-kem d tacriḥt m tassemt, wa yebγa-kem d lemdamat ( ayen yettilin daxel uεebbuḍ, am tasa d wul), wa yebγa-kem d iles, d adif, d lekfarat ( lmexx neγ allaγ)… llan ula d wid i kem-yebγan d tisigert ara yefk i yiḍan, i yemcac…\nTwehmeḍ! Tugiḍ a d-terreḍ awal!?\nIhi, mačči fell-i ara tesfelqḍeḍ, mačči fell-i ara tessiεezzeḍ iman-im… niγ qqaren: “ Acḥal εzizeḍ a lleft, taberruyt teswa mitin”. Neγ daγen: “ Ay akken tebγuḍ tiεzizeḍ a tiṭ, timmi tezga-d sennig-m”.\nNekk, tigi yakk, jerrbeγ-tent, “ ulac afrux yufgen, ur iris”, “ ulac ttejra ur ihuzz waḍu”, ulac ul ur tḥuza tayri, ulac nnif di tayri.\nTayri tecba lmut, ulac win ara tezgel, tgellu s uzegzaw akk d uquran; εad tugar-itt! Imi nettat (tayri) d taderγalt, tḍellu i medden bilγus, tneqq-iten s tecmatin, ttekkes-asen tirwiḥin tettaǧǧa-ten d igerbuzen, mmuten ṭṭillin…\nMa ur tumineḍ ara sell i weḥbak n wul-im, sell i uneznaz n iḥulfan-im; wali tugna-inem di tnafa, mačči d tugna-nni i m-d-yemmal lemri… Ma ur tumineḍ ara steqsi wid ijerrben, neγ sell i tezlit-agi n Si Muḥ:\nCubaγ-k, ula d nekk yiwwas ḥemmleγ\nSsneγ mi ara yirẓig lqut\nSsneγ tayri yeṭṭfen tiγilt\nTerra-yi ussan d lḥentit\nTayri ma tfut tedderγel\nUla d as-d-yexdem leεqel\nS i nettwali\n-- Mačči s Si Muḥ ara tesεeddiḍ iman-ik, mačči s wiyaḍ. Si Muḥ akk d wid i t-yecban ẓid-it imeslayen-nsen, mačči am imeslayen-inek ileǧmanen, imessasen.\nI tuγaleḍ kan γer tira-nni-inek tamugezt ( engagé)?!\n-- D kemmini, εad d kunwi i yebγan aya. D kunwi i yi-d-yezzuγren, d kunwi i yi-d-yefkan afus…\n-- Nefka-yak-n afus, kečč tefkiḍ deg-neγ afus! Nessuggem deg-k ayen iwulmen, ayen ara γ-d-yerren asirem, ayen ara γ-d-icebbḥen tirga…\n-- Terǧa-m deg-i ayen iwulmen, neγ ayen tebγam?! Tebγam a wen-kemzeγ anda tebγam…\n-- I tecbuḍ-d xersum deg idaddaten-inek?!\n-- Tebγiḍ a d-tiniḍ imyura-nni-nneγ imeqqranen, wid-nni akken i wumi yecrureq yemru ( a yi-ssurfen imi ur ten-id-bdireγ ara, γas ssneγ akk ismawen-nsen)? D tidet, wigi ur ten-cbiγ ara, meεni annar-agi hraw, deg-s amkan i yal yiwen…\n-- Terniḍ tsemmaḍ-as “annar”, γef waya i tesserwateḍ akka akken i k-yehwa!\n-- Ala! Bγiγ kan a d-iniγ: Yal wa amek tt-iwala, yal wa anta tiγmert ansi tt-id-yessaked. Lemmer ur ugadeγ ara ad rfun fell-i, lemmer ur ugadeγ ara a tt-cerweγ merriγet, yili nniγ-d: Llan deg-sen wid i tt-iwalan s tmuγli n wiyaḍ, mačči s tmuγli-nsen nutni. Llan deg-sen wid i tt-id-yettcebbiḥen d acebbeḥ n belεani ( “ belεani” d aεemmed s twehranit, wissen ma yella s teqbaylit?), ssebganen-d kan tafukt akk d nnsim n tefsut, teffren uḍan n llyali n tegrest (ccetwa), teffren izilan n ṣṣmayem unebdu; llan deg-sen ula d wid i tt-yennan akken ara εeǧben tiqcicin, neγ tiḥdayin ( ma llant εad tid yeqqaren s tmaziγt?!) akken a sen-d-cmummḥent. Tilmeẓyin i kem- yecban a ten-buddent i yiman-nsent, ma d tid ijewǧen a ten-buddent i yessi-tsent ( εad ma ur εciqent ara yakan: di Raγeb Εalama, neγ di Jurj Wasuf, neγ di kra n “ Cab” i yessnen ad yecnu: “Lmeryula ttebγi ttesher”).\n-- “ Iruḥ wul a d-yekkes lxiqq, yufa leḥbab d imuḍan”. D acu k-yuγen akka, a winnat?! Aql-ik, tuγaleḍ d akuz, tuγaleḍ d ccluc, tuγaleḍ d buseṭṭaf, ur tezgileḍ yiwen! Tessawaleḍ ala i nnger!... Weqbel ara k-iniγ aḥlil, ahat meεḍureḍ i telliḍ, γas γiwel err-iyi-d γef westeqsi-yagi: Acimi yal mi ara d-tbedreḍ tayri, yal mi ara d-tbedreḍ iḥulfan tettmektayeḍ-d yid-sen lmut?!\n-- Ass-a a m-d-iniγ ayen ur nniγ ula i yiwen, acku tefkiḍ-iyi-d nnuba, teǧǧiḍ-iyi a d-smireγ tiqqit si tedlawt-nni n lemrar i d-yeẓẓem wul-iw… Ihi γas sel-d a tameddakelt ( mačči a taḥbibt, γas kkes aγbel) : Walaγ-tt sanda i tt-tessaweḍ tayri.Walaγ-tt sanda i tt-teẓẓuγer tderγalt, walaγ-tt mi yenta deg-s ujenwi n lexdeε, ajenwi n lexdeε i d-yekkan seg ufus n laman. Walaγ-tt mi tt-yenγa gma-s, gma-s i d-turew tεebbuṭ n yemma-s! Acku tḥemmel yiwen, tleḥḥu yid-s; nettat ahat i t-yessuggmen i jjwaǧ? ahat i t-yettargun d azgen n yiman-is… netta wissen amek i tt-yundi?! Ass-nni yerwel, acemma ur t-yuγ, acemma ur t-yebli! Seg yimir-nni ar tura, ahat acḥal d tiḥbibin i yuqem? ahat yejweǧ, ma mačči d snat, neγ d tlata tulawin, ma mačči ugar?! Ahat yettu-tt maḍi! Walaγ-tt mi teẓẓel di tlemmast n webrid am usaru, walaγ-tt mi tt-γummen s uḥayek n leḥrir ( ur cfiγ ara γef uḥayek-nni ma d win n Lεecεaci, neγ d lemremma?) . Aḥayek-nni i ttarrant teslatin, ass-nni yebbeqnunnes deg idammen. Ass-nni γas meẓẓiyeγ, d agrud, akken meẓẓiyit igerdan-nni i iteddun γer uγerbaz ( lakul). Aγerbaz-nni yecban taberrakt n wuzzal, acku yezga-d di lḥuma taẓawalit, yezga-d di Bab lḥemra ( tawwurt tazeggaγt, ahat d “tawwurt n ǧahennama” ). Teẓẓel di tlemmast n webrid meskint, tewwi-tt deg yifer-is, tinna akken i yettargun talwit, tayri, tarwa… Teẓẓel zdat yimi n tewwurt uγerbaz: Amseglu ( annex) “Elǧǧewhara”/ “la perle”, teγli tǧuhert zdat yisem “ Elǧǧewhara”. Texnunnes deg idammen-is am tixsi yemmezlen deg wass n lεid, ur d-yecfiε deg-s uγerbaz, ur ixuṭṭ deg-s. Teẓẓel qrib zdat tewwurt n lmuxat ( timasurin), imir-nni mazal-itent llant, ur d-tecfiε deg-s tmezgida ( lǧameε irumyen)-nni, ur txuṭṭ deg-s! Teẓẓel qrib zdat n lwali ( ṣellaḥ, lemqam) Sidi Muḥemmed Mull ṣṣur ( d aγrab, d ṣṣur yesεan tikeddanin akk d txemmjin, ideg srusuyen ticemmaεin d yedrimen; ttẓurunt-t lxalat, ttγimint din ssummurent iṭij. Yezga-d di tama ufella n Sidi Lhewwari), ur d-yecfiε deg-s ṣelleḥ ur ixuṭṭ deg-s! Teẓẓel qrib ( s waffug n wegḍiḍ neγ n wefrux) zdat Lalla Meryama ( Meryem, yemma-s n Sidna Εisa) i d-yeṭṭfen tiγilt di tmezgida n “Santa kruz”, Lalla Meryama i yeldin iγallen-is γer tama n “Lmariyya”, amzun tessawal i wid yeḥwaǧen leεnaya, ur d-tecliε di tmexluqt-nni, ur txuṭṭ deg-s!…\nZziγ γer tmeddakelt-nni-inu n tmara, kkreγ ad as-iniγ: Muqel ar wanda tessawaḍ tayri! Atnad iḥulfan d leḥnana i yessawaḍen γer nnger! Kemm teqqareḍ : Nekk d leεlali, nekk d aggur… kkreγ a s-iniγ: Ma yella tḥemmleḍ ( ḥṣiγ tḥemmleḍ), ad teknuḍ, ad tanzeḍ zdat win i tḥemmleḍ, ad tuγaleḍ d taklit n tayri. Kkreγ a s-iniγ: Ayagi i m-n-nniγ, yekka-yi-d si teqruct n wul, mačči si mraw (10) lewṣayat i d-yersen γef Sidana Musa; yernu mačči d kemm i tt-weṣṣiγ, la ttweṣṣiγ deg d tidak ḥemmleγ am yessetma, neγ am yessi.\nA ziγ tennejla, tessenser iman-is γef tfednin, teǧǧa-yi-d ilem ara yi-iwansen. Cerweγ-tt merriγet, nndama ur tt-ufiγ. Bγiγ ad ttuγ, bγiγ ad zhuγ, greγ di rradyu tasfift-nni “ a taεezzult-inu”, bedleγ tayeḍ:\nAy aneznaz yekkaten\nNekk yufa-yi-d di berra\nΓef teqbaylit m uxelxal\nIḍ d wass ur gganeγ\nTeγli-d tallest, texsi ( tensa) tafat, berriket ddunit, yessusem rradyu, d nnuba n tezḍuṭ n yiḍ, d nnuba n tbuγarin ( asbuγer) n yiḍ; tid akk yettwanγan wwint-d tirwiḥin-nsent yettijjiqen deg ifassen-nsent, sṭebṭubent-d di tewwurt, ttsuγunt-d : Sidna Ayub !... Sidna Yunes!... Sidna Nuḥ ! ….\nRriγ tiwwura, rniγ lecqayeq, medleγ allen-iw, regleγ ( bellεeγ) imeẓẓuγen-iw, lemmer ufiγ ad rewleγ ula seg yiman-iw. Nwiγ a yi-d-tennal talwit, ziγ d “avirus” i ineṭden deg wallaγ-iw, yessexreb deg-i yal kra yellan d tirga yelhan, yessedrem ( ihudd) deg-i kra yellan d asirem; a ziγen d « mzelzel-ẓekwan » i inedhen deg uqerruy-iw! Amzun d « ayat lkersi » i d-yettkerrir : « Tikkwal γas tura s idammen yessamsen talaba tamellalt n teslit, ma ur d-uragen ara ansi nniḍen, a d-urugen seg yiri-s ara yezlu gma-s, neγ baba-s. Tikkwal γas tura s idammen yessamsen talaba tamellalt n wegrud amecṭuḥ i wumi xetnen ( ṭṭehhren). Tikkwal tura s idammen ara yessimsen talaba tamellalt ( lekfen) n lmeyyet mi ara t-yeddez Εeẓrayen… »\n1- Ṣṣenf-agi n tira ssawalen-as s taεrabt” lxaṭira”. Aql-aγ nefren-as-d isem i tt-iwulmen s tmaziγt: “Tawengamt” i d-yessumer gma-tneγ Derwic Εumar si Lmerruk. Tawengamt tekka-d si: Tawengimt( lxaṭer= mémoire).\nWehran ass n 11/08/2006.\n* D tamedyazt, d taεeggalt n tiddukla Numidya. Tewweḍ sanda ara naweḍ, ass n 17:08/06 γef 1 n ṣṣbeḥ ( 5 wussan segmi tettwaru twengamt-agi). Truḥ akken d tilemẓit, d lal n 35 iseggasen. Ṭṭes di talwit a Fuziya weltma.\nRiɣ ( bɣiɣ ) a d-bduɣ tameslay ɣef twengamt-agi, seg yezwel-ines, anda tayri tuɣal d tagellidt, d tagellidt ɣef tmeṭṭut-agi, neɣ akken i tt-ttwaliɣ nekk , d tarwiḥt, d tarwiḥt i d taklit yettanzen, unuz n tmara, maca, tamara ẓiden mačči tamara rẓagen, tinna akken yettruẓun ifadden, tagi d tamara-nni, i d-yesnulfuyen inumak n tudert, i iteẓẓun ccbaḥa n tafat di ṭṭlam berriken !\nD taklit, tarwiḥt ur nesɛi lqeḍra zdat uḥulfu aderɣal i tt-yettawin s anda ur tefrin ( textar).\nD taklit, tarwiḥt yettrajun aḥulfu-agi akken ara s-d-yesteftef cwiṭ seg yebzizen n tudert, ma ulac, , ad teqqim akken, d tarwiḥt ur nesɛi tarwiḥt, ɣas tedder, tudert-is d lmut !\nD taklit , d tarwiḥt zdat tayri, maca, d tagellidt zdat tfekka mi ara tili akken ddaw uḍar n tayri.\nTaklit n tayri, d tarwiḥt ur nessin tikli, ala di tizi n tayri. D tarwiḥt-nni yettenɛettaben di ṭṭlam, akken kan ad twali acrurreq n yetran i s-d-yettaznen ciṭuḥ n tziri i yes-s ara teldi allen-is.\nTaklit n tayri, d tin akken ur nessin ad tidir ger tfekkiwin – imi netta d aneglus ( lmalayek)— d tarwiḥt, temgerrad aṭas ɣef tfekka, imi taneggarut-agi, tkeffu, tderreg ddaw wakal, tarwiḥt tettidir i lebda!\nD taklit n tayri, ih, d tagellidt n tfekka. Mi ara trefdeḍ imru, akken a d-tessneṭqeḍ tayri, ḥṣu akken tira-s d nnhati, isekkilen-is d awezɣi, tutlayt-is d aḥulfu.. Maca, ur ḥṣiɣ ara ad tzemreḍ a tt-id-tessneṭqeḍ, imi tayri d tagugamt, tɛuddeḍ-tt d taderɣalt kan? Ḥṣu d akken tayri, d taɛeẓẓugt, ur tsell ala i yiman-is, d tagugamt, yiwen ur isell i taɣect-is, d taderɣalt, ur tettwali ala lǧerrat-is! Tleḥḥu kan anda i s-yehwa, teqqar-d kan ayen i tebɣa, tsell kan ayen i d-tenna , tẓerr kan ayen tga.\nḤṣu daɣen akken tayri d tameslubt, ur tesɛi leɛqel, yettban-as-d uwezɣi yeshel!\nƔurk ansi i s-tettɛudduḍ d akken tira-agi-inek, ssnent tayri, akken tebɣu tettwassen tayri, tettɣimi akken d asteqsi, ur nesɛi tifrat, d tiyersi icudden ur tefsi.\nAyen i gziɣ di twengamt-agi, “ Takti tagejdant" i yeṭṭfen tasga deg wallaɣ-iw akk d rruḥ-iw, “ Tayri d lmut”! tayri-nni i yellan d azamul ujuǧǧeg d ccbaḥa, azamul n tudert, n lehna, n tefsut. Tayri-nni i yettcabin timiqqwa n lehwa i d-iḥeyyun akal, tayri-nni i yettcabin ɣer tmess i yessefsayen uzzal, tayri, tinna akken yellan d udem n tudert, a ziɣ nettat d lmut d yiwen unamek! Taqendurt tamellalt i tettarra teslit, d nettat i d aceṭṭiḍ-nni amellal ideg tettlen lmeyyet!\nD tidet, tayri am lmut, mi ara d-tenced ur aɣ-tettak akud akken ad nxemmem, neɣ akken ad nextir amek neɣ anda ara neɣli\nTayri d asfel, d assesfel, n waṭas tɣawsiwin, yiwet gar-asent d tudert! d assesfel n tudert akken a d-naǧew tudert! Meɛna, yettɣimi –d westeqsi:\nTuklal ad as-fkeɣ tudert d asfel? Neɣ, yuklal ad as-fkeɣ tudert d asfel?\nYuklal? Tuklal? Temgerrad tmuɣli deg waya, akken i temgerrad ṭṭbiɛa d tnefsit n yemdanen.\nTikkwal d tameṭṭut i yettruḥun d asfel i tayri, d nettat i yettxelliṣen leɣrama uḥulfu i yettilin ɣlayet aṭas! Maca ur ntettu ara daɣen, ula d argaz tikkwal yetteɣlay di tfexxet ( ticerket)-nni n lexdeɛ, ula d netta daɣen, yettxelliṣ leɣrama n tayri.\nYal wa si tama-s amek i d-yettcetki, d wagi i d asentel s yimmad-is i d-yellan di tullist-nni iɣef i k-n-nniɣ semmaɣ-as “ Akli n tayri”! ( ur ẓriɣ ara ma yella ad yeqqim yezwel-agi akka neɣ ala!)\nƔriɣ-tt twengamt-agi n “ Taklit n tayri” aṭas tikkwal, yal tikkelt tesnulfuy-d deg-i tikta timaynutin, dɣa teǧǧa-yi ad ɛiwdeɣ tamuɣli deg wayen iɛeddan yakk d wayen i d-iteddun!\nAcki-tt acki-tt Twengamt-agi !!!\nAcki-tt, acki-tt, acki-tt ala ma d ulamek !!!\nAzul a gma Ǧamal.\nTullist-nni « Taklit n tayri » d ayen igerrzen aṭas, ɣas ma yalla ur teshil ara i tegzi imi inumak d-yellan deg-s lqayit d ayen kan, dɣa ufiɣ deg-s iman n Ǧubran Xalil.\nAcḥal teḥzen tedyant n tullist-agi am wakken teḥzen yekk tira umexluq-agi!\nUla d tayri yerra-tt d tamugezt (engagé), d lewhayem ! Waqila, ala Tanaṣlit i tḥuza imi ala nettat i d-yemmeslayen fell-as.


timestamp: atn

url: =Ar mani d lexxu ɛad! Lmuɣrib ad d-issidef inni innuɣen di Mlilet | Le RIFAIN\nAr mani d lexxu ɛad! Lmuɣrib ad d-issidef inni innuɣen di Mlilet\nTiwecca n larbeɛ yeggur ad yessidef Lmuɣrib inni innuɣen di Mlilet zi cher n Mares i yeɛdan. Manaya zegga bellɛen igmiren aked Mlilet wami i d-isug Kuruna x umaḍal. Hespress tenna belli manaya ad yili kul cwayt ar ɣa salan i merra inni innuɣen di Mlilet. Mamec i d-nnan belli inni i d ɣa adfen ad ggen merra ttist n Kuruna maḥend ad ssnen ma dag-sen ca ma lla.\nIspunya qqaren ila d amezwaru iggur ad ssidfen mitayen n yiwdan, d amezwaru. Asidef ad isiɣi ar wass n jjemɛa d lḥedd i d-igguren. Di 15 n May i yeɛdan tuɣa ssidfen-d ca n iwdan nnuɣen di Mlilet, maca zi senni sbedden manayenni, la d ijjen ma issen mayemmi.\nṢabrina n Mmuḥ, Tamɣart di lḥukuma n Mlilet, tenna « Yeggur ad adfen marra inni ixsen ad ɛeqben ɣer tmurt-nnsen ». Manaya ad yili s temɛawant jar Ispunya d Imarrak.


url: =Limer mazal ttmeslayen iγersan - Tamurt\nVous Êtes Ici: Accueil → Limer mazal ttmeslayen iγersan\nMack Ait-Aoudia 23 août 2016 0 Commentaire lâid\nUssan agi izrin tâedda tmeγra n Inselmen i umi ssawalen lâid tamuqrant. Tamuqrant acku tella tmeγra nniḍen d tameẓyant, lâid tameẓyant, ar tagara n wagur n Remḍan.\nUr ssineγ ara iẓuran n tmeγra yagi neγ ansi i tt id-nγel neγ i t-id ssuken tneslemt maca, tidett kan, ur illi dacu i imeqren deg-s.\nΓef medden, imi illa deg ansayen zellu izamaren, tettas-ed d taâkemt i umi ur zmiren. Ilaq ad tezluḍ ikerri iswan ayendin yerna ad tγafreḍ tiwelliyin, ad d-aγeḍ levsa i at uxxam akken ad cebḥen. Arrac laqen asen daγen kra n wuraren d illellucen. Xarttum macci d yiwet ad tt iqazem umdan s tjarnant-is. Kra n ixxamen di tmurt n Iqvayliyen i mazal iten d Inselmen skarayen-d akraren zellun. Xarttum d win ur t id-ttaγen ara. Wanag ayen nniḍen ur ten ittazgal ara. Ma d win ur nesâi ikerri d tedrimt s wacu ara t-id yaγ neγ ara d-infeq, ad tafeḍ iḥsel , innuγna, tennuγna twacult d tarwa. Muqlen di medden u sseqḍen.\nGar wid id-iskarayen akraren i tmezla, ṭaqa seg sen ttaγen ten-id d izamaren. Kan akken d iṭṭutaḥen, d ikernenniyen, d imellalen. Ack-iten. Arrac ttwalin ten am arrac nniḍen u tturaren yid-sen. Ttnamen ten almi iten rran d imeddukal nsen. Akka i teḍra d yiwen umeddakel-iw iyi imlan tadyant n Lulu.\nLulu d yiwen izimer amectuḥ. D amellal, d azedgan. Taduḍt γef uzagur is tekkarteṭṭi. D tizrurin kan akken, maca d tileggaγin. Akka iyi t-id ittwaglem neγ iyi t-id iweṣṣef umeddakul-iw. Inna kra ikka useggass, akken di sin i t sâedan. Yuγal am gma-s, d ameddakul is. Itturar yid-es, ittmeslay yid-es. Jjan-t neγ âelfen-t deg uxxam sin issegasen.\n“Yiwen wass ssufγen t-id ar ufrag vava-s d xali-s, cudden as iḍaren sin sin, ssegnen t γef yid-is. Allen is ldint am arquqen, isvaâvuâ ivγa ad iẓer dacu iḍran, ayen is-zzin di sin, ayen i t γeḍlen, ayen i t urzen ar tmurt, ayen itekkayen γef uqerruy-is. Nek qqimeγ sdat-es ttruγ, ttḥellilaγ di vava d xali as-anefen. Gguleγ as i vava akken ad as ttaγeγ awal ma illa isserḥ-as. Maca kra din ulac. Idegger iyi s ufus u issawel i yemma teffeγ-d teddem iyi gar ifassen-is d nek ttexviviḍeγ. Ma d tiṭ-iw tezga γef Lulu. Irfed xali ajenwi anect ilat isâedda t γef temgarḍt-is, uzlen idamen-is. Izga ikkat iḍaren-is i ttemxembaḍ. Ahat iqarḥ-it. Nek iqarḥ iyi. Aṭas aṭas. Nγan-t s laman imi innum talwit d tayri s γur-i deg uxxam nneγ.”\nInna-yi umeddakul d akken seg assen ur ittu Lulu. Seg assen iṭṭef as ccaḥna i xali-s. Ar assa ccama-s ur teh-li ara. Acku iḥulfa am aken iâemmed di tmezla n Lulu. Mazal teqqaz deg uqerruy-is tuttra n “limer mazal ttmeslayen iγersan am zik, wisen dacu iyi-d inna Lulu mi ittwarez ar tmurt, mi mlalent wallen nneγ?”\nAr cwami d-ttajja tmezla izamaren zdat n llufanat d xellu txellu texriḍt at uxxam, ernu yas iẓuran n tmeγra aya isenḍfen tamurt nneγ, ad tafeḍ d akken d tmeẓyant nezzeh nezzeh. Ur illi dacu imeqren deg-s.


url: =Gar tmesbaniyin d leqdicat idelsanen - La Dépêche de Kabylie\nAccueil Tamazight Gar tmesbaniyin d leqdicat idelsanen\nAsfugel n wass agraɣlan n tmeṭṭut\nGar tmesbaniyin d leqdicat idelsanen\nYebda usfugel n wass agraɣlan n yizerfan n tmeṭṭut deg lwilaya n Tizi Uzzu ass n, 06 deg Meɣres. Yerza wahi Axxam n yidles Mulud Mɛemmeri, Tamkerḍit taɣelnawt, Axxam n umezgun Kateb Yacine akked Tneḍfart n Iɛezzugen.\nLlant-d ass n, 6 deg meɣres, deg Uxxam n yidles Mulud Mɛemmeri, temsikniyin n waṭas n tɣawsiwin, ama n tqendyar n leqbayel, tiɣawsiwin n lfeṭṭa d wayen yakk i d-yezzin i tudert n tmeṭṭut. I lmend n tullya n tmeɣra n tfaska-agi, teccna-d yiwet n terbaɛd n tlawin icewwiqen n zik.\nMa yella deg temkarḍit taɣelnawt, heggan-d tifelwiyin n yiwudam untiyen, akken daɣen yella-d usnuzu s ubuddu sɣur kra n yimyura. Ma yella di Ssinima, yella-d usenɛet n usaru “Une femme pour mon fils” akked usaru “Inchallah Dimanche”. Deg tama n Uxxam n umezgun, llant-d temsikniyin, ama n wučči aqbur aqbayli eɣ tiɣawsiwin n ccbaḥa. Ma yella deg Tneḍfart n Iɛezzugen, walan wid i d-yerzan ɣer din asaru “Le vent des Aurés” , syin deg Uxxam n yidles Matoub Lounes, yella-d usenɛet n usaru “Douar de femme”. Ass n, 7 deg meɣres, yella-d yiwen usarag sɣur agraw n tlawin s usentel “Lemḥadra mgal aṭṭan n AVC”.\nMa yella dg temkarḍit d timlilit ɣef udlis “Un jour ma mère reviendra” n Rabia Hachemi. Ad nuɣal ɣer ssinima n lwilaya imi iɛedda-d usaru “Leila et les autres” akked usaru “Barakat” , syin akkin lmerwaḥ ɣer Iɛezzugen akken ad yuɣal usaru “Douar de femme” akked uɛawed n usaru “Le vent des aures” deg Uxxam n yidles Matoub Lounes n Micli. Ass n, 8 deg meɣres, iɛedda-d deg Uxxam n ssinima usaru “Rachida” syin d askasi akked timsufeɣt-is Massa Yamina Chouikh. Deg taggara, tella-d, ass n, 9 deg meɣres, deg tneḍfart n Iɛezzugen tmeɣra akked kra n yicennayen. Syin d tukci n yigerdasen n uttekkideg wussan-agi n usfugel i yal tameṭṭut i yellan deg wahilen-agi. Tekfa tfaska s ugraw n urar n lxalat akked kra n yisefra .


url: = John 3 Kabyle: NT\nBible > Kabyle: NT > John 3\n1Yella yiwen wergaz isem-is Nikudem i gellan si tejmaɛt n ifariziyen, d yiwen seg imeqqranen n wat Isṛail. 2Iṛuḥ-ed deg iḍ ɣer Sidna Ɛisa yenna-yas : A Sidi neẓra belli d Sidi Ṛebbi i k-id-iceggɛen iwakken a ɣ-teslemdeḍ, axaṭer yiwen ur izmir ad yexdem lbeṛhanat i txeddmeḍ m'ur yelli ara Ṛebbi yid-es. 3Sidna Ɛisa yerra-yas : S tideț a k-d-iniɣ : yiwen ur izmir ad iẓer tagelda n Ṛebbi m'ur d-iɛawed ara talalit.\n4Nikudem yenna-yas : Amek i gezmer yiwen a d iɛiwed talalit ma yella d amɣaṛ ? Izmer ad yuɣal ɣer tɛebbuṭ n yemma-s a d iɛiwed talalit ? 5Sidna Ɛisa yerra-yas : Nniɣ-ak s tideț : m'ur d-ilul ara yiwen seg waman akk-d Ṛṛuḥ, ur ițțizmir ara ad ikcem tagelda n Ṛebbi. 6Win i d-ilulen seg wemdan ț-țaṛwiḥt n wemdan, win i d-ilulen s Ṛṛuḥ iqedsen d Ṛṛuḥ. 7Ur țțawham ara imi i k-d-nniɣ « ilaq a d-tɛiwdem talalit.» 8Aḍu yețsuḍu ɣer wanda i s-yehwa, tselleḍ i ṣṣut-is lameɛna ur tẓerreḍ ara ansi d-yekka neɣ anda iteddu. Akka daɣen i gella ɣef kra n win i d-ilulen s Ṛṛuḥ iqedsen.\n9Nikudem yenna-yas : Amek ara yedṛu wayagi ? 10Sidna Ɛisa yerra-yas : Tesselmadeḍ ccariɛa i wat Isṛail ur tessineḍ ara annect-agi ? 11A k- iniɣ tideț: neqqaṛ-ed ayen kan i nessen, nețcehhid-ed s wayen i nwala, lameɛna kunwi ur teqbilem ara cchada-nneɣ. 12M'ur tuminem ara mi wen-d-hedṛeɣ ɣef temsalin n ddunit-agi amek ara tamnem s tid n igenwan ? 13Yiwen ur yuli ɣer igenwan anagar Mmi-s n bunadem i d-iṣubben seg igenwan. 14Akken i gɛelleq Musa azrem n nnḥas ɣef tgejdit deg unezṛuf, i glaq ad ițțuɛelleq daɣen Mmi-s n bunadem 15iwakken kra n win yumnen yis, ad yesɛu tudert n dayem.\n16Sidi Ṛebbi iḥemmel imdanen n ddunit meṛṛa armi i d-yefka Mmi-s awḥid iwakken kra n win yumnen yis ur yețmețțat ara meɛna ad yesɛu tudert n dayem. 17Sidi Ṛebbi ur d-iceggeɛ ara Mmi-s ɣer ddunit iwakken ad iḥaseb imdanen meɛna iwakken a ten-isellek. 18Win yumnen yis ur yețțuḥaseb ara, ma d win ur numin ara atan yețțuḥaseb yakan, imi ur yumin ara s Mmi-s awḥid n Sidi Ṛebbi. 19Atah lḥisab yellan fell-as : « tafat tusa-d ɣer ddunit meɛna imdanen ḥemmlen ṭṭlam axiṛ n tafat, axaṭer lecɣal-nsen diri-ten. » 20Kra n win ixeddmen cceṛ, yekṛeh tafat yerna ur ițqeṛṛib ara ɣuṛ-es, ițțaggad a d-tessedheṛ yir lecɣal-is. 21Ma d win iteddun di tideț yețțas-ed ɣer tafat akken a d-iban belli kra n wayen ixeddem, ixeddem it di lebɣi n Sidi Ṛebbi.\n22Syenna Sidna Ɛisa d inelmaden is ṛuḥen ɣer tmurt n Yahuda, qqimen dinna kra n wussan, sseɣḍasen lɣaci deg waman. 23Yeḥya daɣen yella yesseɣḍas lɣaci di Ɛinun ț-țama n Salim imi qwan waman dinna. Aṭas lɣaci i d-ițasen ɣuṛ-es iwakken a ten-isseɣḍes. 24Di lweqt-nni urɛad i skecmen Yeḥya ɣer lḥebs.\n25Yiwen wass kra seg inelmaden n Yeḥya hedṛen d yiwen wergaz n wat Isṛail ɣef luḍu. 26Ṛuḥen ɣer Yeḥya, nnan-as : A Sidi, win yellan yid-ek mi telliḍ agemmaḍ i wasif n Urdun, win akken i ɣef d-tcehdeḍ, atan yesseɣḍas ula d nețța, lɣaci meṛṛa țṛuḥun ɣuṛ-es. 27Yeḥya yerra-yasen : Yiwen ur izmir ad ixdem ccɣel nniḍen sennig wayen i s-d-yefka Sidi Ṛebbi. 28Aql-ikkun s yiman-nwen d inigan, acḥal d abrid i wen-d nniɣ : mačči d nekk i d Lmasiḥ, țwaceggɛeɣ d kan uqbel-is . 29Iwumi tewjed teslit ? Anaɣ i yesli ! Ma d aḥbib n yesli d win yețɣimin ɣer tama-s, ifeṛṛeḥ m'ara isel i ṣṣut n yesli. Ula d nekk tura lfeṛḥ-iw yennekmal. 30Ilaq nețța ad yețțimɣuṛ nekk ad țțim?iyeɣ.\n31Win i d-yusan seg igenni yella nnig n wayen yellan meṛṛa, ma d win yellan n ddunit-agi iheddeṛ anagar ɣef wayen yellan di ddunit. Win i d-yusan seg igenni yella sennig-nsen meṛṛa. 32Icehhed-ed ɣef wayen yeẓra d wayen yesla, lameɛna yiwen ur iqbil cchada-ines. 33Win ara iqeblen cchada-ines, yetḥeqqeq belli Sidi Ṛebbi yeqqaṛ tideț. 34S tideț amceggeɛ n Ṛebbi iheddeṛ imeslayen i s-d-yefka Ṛebbi, imi i t-yeččuṛ s Ṛṛuḥ iqedsen. 35Baba Ṛebbi iḥemmel Mmi-s, yerra kullec ger ifassen-is. 36Win yumnen s Mmi-s yesɛa tudert ur nfennu ; ma d win ur numin ara s Mmi-s ur yețwali ara tudert, urrif n Ṛebbi yezga fell-as.


url: =Imγi - Marie Louise Veri - TASEKLA TAMAZIҐT\nYiwet n tṣebḥit di tefsut, taḥbult n yiṭij tenṭeq, tenna: "S ddaw n wakal di tlemmast n tmazirt, yella yiwen n yemɣi yeṭṭes daxel n tzerraɛt, ad ruḥeγ ad t-id-sakiγ."\nIṭij yecaɛcaɛ γef tmazirt, yesseḥma akal. Yekcem γer daxel-is armi yewweḍ γer tzerraɛt-nni, iself-as, yenna-as:\n- Ay imɣi ! Kker, ilaq-ak ad d-tefγeḍ tura.\n- Ur zmireγ ara ad n-fγeγ, temdel fell-i tewwurt.\n- Degger-d akk s tezmart-ik, terẓeḍ-d tajeγlalt n tzerraɛt, am akken ixeddem uferruğ di tmellalt, akka ad d-tefγeḍ γer tmazirt.\n- Nniγ-ak ur zmireγ ara ! Tajeγlalt-agi teqqur.\nTaḥbult n yiṭij tennuγna, tessusem tettḥekkir. Tenna-as:\n- Ẓriγ d acu ik-ilaqen akken ad ak-alleγ: d aman ! Meεna ur zmireγ ara ad ruḥeγ ad ak-ten-id-awiγ acku nekk d ugeffur ur d nemṣabaḥ ara, anda ara iliγ ur yettili ara. Ad ruḥeγ kan ad ffreγ deffir usigna akken ur iyi-d-yettwali ara, syinna akkin, ahat ad d-yas. Ar azekka ad d-uγaleγ.\nZiγen akken ula d ageffur. Yeẓra d akken, ddaw wakal di tlemmast n tmazirt, yella yiwen n yemγi yeṭṭes sdaxel n tzerraɛt, yenna-as: “Ad ṛuḥeɣ ad t-id-sakiγ.”\nAsigna iγum taḥbult n yiṭij, yennejmaɛ-d yeddel akk tamurt, yebra-d i ugeffur d icaṛcuṛen, aman kecmen γer sdaxel n wakal nnulen tazerraɛt-nni, nnan-as i yemγi:\n- Ay imγi ! Kker, ilaq-ak ad d-tefγeḍ tura.\n- Degger-d akk s tezmart-ik tajeγlalt n tzerraɛt, tajeγlalt ad telxes, dayen ad tirḍib, fiḥel ma txedmeḍ am uferruğ di tmellalt, fiḥel ma tεerḍeḍ ad terẓeḍ tajeγlalt n tzerraɛt. Ḥsiγ d akken ur tesɛiḍ ara aqabub; γef waya id-usiγ ad ak-alleγ.\nD tidet akken i teḍra. Tazerraɛt-nni mi akken telxes, tajeγlalt-nni tuγal terḍeb, tuγal telli weḥd-s. Imγi-nni iffeγ-d meεna sdaxel n wakal d ṭṭlam. Netta, yerẓa-t usemmiḍ, yekmumes kan yeqqim. Ageffur iḥbes tiyita, asigna iwexxer yeǧǧa amkan i teḥbult n yiṭij. Tafukt tecaεcaε, tesseḥma imγi. Netta akken iḥulfa s tfekka-s teḥma, yuki-d, γezzen iẓuran-is deg wakal, yezdi lqedd-is iffeγ-d γer tmazirt, iwala ddunit.\nCiṭuḥ ciṭuḥ yettimγur armi yewweḍ d aseklu, s lebγi n yiṭij d ugeffur.\nTasuqqilt : Fahim MESSAOUDENE\nAfet ugar n tsuqqilin i yexdem Mass Fahim di Tamkarḍit (Ayen nniḍen/Tisuqqilin - MESSAOUDENE Fahim)\nҐret aḍris-agi s tefransist dagi\nCedhaγ-k Ḥemmleγ allen-iw deg wallen-ik Am yiṭij mi ara d-ittwali Ḥemmleγ ad sleγ i ṣṣut-ik Deg wul-iw i...\nTAḌSA TESSIΓZIF LEΕMER\nAd d-nuγal ihi s tkarikaturin akked tugniwin yesseḍsayen id-newwi sya usya, id-nerra nekkni γer tagi nneγ....\nCommentaires sur Imγi - Marie Louise Veri\nAzul. Tanemmirt ɣef uḍris "imɣi" d tasuqilt i yelhan i cebḥen aṭas.a wufan akk iselmaden ad t-ɣren\nPosté par chabha benmatouk, 24 janvier 2017 à 19:35 | | Répondre


url: =Faḍma At Manṣur - Wikipedia, tasanayt tilellit\nFaḍma At Manṣur\nTamurt n Iqbayliyen, 1882\nSaint-Brice-en-Coglès, Yulyu 9, 1967\namaru, amedyaz, musician , acennay akked collector of fairy tales\nFaḍma At Manṣur neɣ Faḍma At Manṣur Ɛamruc, Faḍma At Menṣur Ɛemṛuc yal tamnaḍt taqbaylit akken id tessenṭaq d tameṭṭut taqbaylit tamenzut i yuran adlis s tfṛansist iwumi tsemma tamacahutt n tudert-iw Histoire de ma vie deg useggas 1946 di Ṛades i d-yeffɣen deg useggas 1968, aseggas mbeɛd tamettant-is.\nTazwert n udlis-agi yura-tt Vincent Monteil akked Kateb Yasin.\nD adlis ideg d-teḥka tudert-is, tin n yemma-s d tin n warraw-is, tudert-is seg wasmi tella di Tizi Hibel armi d asmi tedda d tislit ɣer Yiɣil Ɛli d yinig-is ɣer Rades di Tunes d yinig-is wis sin ɣer Bretagne (Breṭany]] di tmurt n Fṛansa. Faḍma d tayemmat n sin n yemyura, inaẓuren imeqqranen i d-yeğğan isem-nsen deg tsekla tafransist d yedles amaziɣ, Jean Lmuhub Ɛemṛuc d Marie Louiz Ṭawes Ɛemṛuc.\nFaḍma At Mensur tlul deg useggas 1883 di Tizi Hibel, d taɣtest n wagul tga yemma-s mi qqaren Ɛayni acku tesɛa-tt-id mbaɛd mi teğğel s wacḥal yiseggasen mebla nnaɛ n zzwağ. Di taddart-is, tenḥaf aṭas, timetti n yimiren ur tt-tqal ara sawalen-as taqcict n lɛaṛ, ɣef waya wwint-tt temrabḍin Iṛumyen yellan xedment di sbiṭar n Micli sekrent-tt-id, seɣrent-tt, dɣa mi temmed, tewweḍ 16 yiseggasen, fkant-as amḍiq gar-asent, txeddem dinna ula d nettat di sbiṭar, di lawan-nni dɣa i tt-yessen Belqasem At Ɛemruc i d wi tezweğ deg useggas 1899.\nMbeɛd zzwağ-is, Faḍma tban-as-d tudert-nniḍen, tufa win i d wi tecrek lferḥ-is d lqerḥ-is. Belqasem yella-yas d ayen akk tt-ixuṣṣen di tudert-is, yefka-yas tayri, leḥnana, tagmat, yerra-yas-d taflest d laman deg yiman-is. Tedder kra yiseggasen gar yiɛeggalen n twacult n urgaz-is syen unagen ɣer Tunes. Dinna, dɣa i tesɛedda tugget n yiseggasen n tudert-is, tessekcem arraw-is ɣer uɣerbaz, tefka-yasen ayen akk ilaqen akken ad ilin gar wid ifazen, ufraren-d s tegzi-nsen, s tmusni-nsen kesben, ḥellan-d imeḍqan ɛlayen.\nFaḍma d Belqasem, d ddin amasiḥi i ḍefren. Ɣef waya ad naf yal yiwen deg tarwa-nsen fkan-as sin n yismawen, yiwen d isem amasiḥi, wayeḍ d isem amaziɣ acku Faḍma ɣas tebɛed ɣef wakal n lejdud-is maca teṭṭef deg yiẓuran-is, s wakka arraw-is ẓṛan ansi d-frurin. Dinna di Tunes, tezga tettcewwiq izlan n teqbaylit, tettawi-d timucuha n tgemmi n lejdud-is i dderya-s, tessaweḍ tefka-yasen idles-is, idles tuwret ula d nettat ɣef yemma-s. Faḍma iḥuza-tt aṭas yinig, ɣef waya tenna : zgiɣ sarameɣ, yiwen n wass ad iliɣ di tmurt-iw, di tlemmast n taddart-iw, gar lejdud-iw, d wid d wi ttmeslayeɣ s yiwet n tutlayt, wid d wi zdiɣ yiwet n tmuɣli, yiwen n yiman neɣ rruḥ n tlelli, n tdukli d tmunent, d rruḥ n Yugurten. Deg wakken tfud, neɣ tḥemmel taqbaylit-is, tessaweḍ armi tettali ɣer sufella n tɣurfett akken ad tessemḥas i yemsebriden yettɛeddayen zdat uxxam-is i d-yezgan deg ubrid ameqqran imi ara ttmeslayen s tcelḥit imi d tantala n tutlayt tmaziɣt yettcabin aṭas ɣer tantala taqbaylit. Faḍma d adrar n ssber acku zyada ɣef lḥif i tt-iḥuzan di temẓi-is, rnu lɣerba i tt-yesbeɛden ɣef wakal-is, terna-d tmettant yettawin arraw-is yiwen yiwen, d urgaz-is Belqasem, tewwet ssiɛqa di tudert-is imi tezwer akk tawacult-is, d ussan irẓaganen i tessegra ala Ṭawes i s-d-yegran, tin i d wi tezdi lqerḥ-is. Faḍma ur tunif ara i yir tudert tesɛedda d wussan i tedder di tmurt n Leqbayel ad ten-tɣum tatut. Ayen i d-teğğa d agerruj, ɣur-s aẓar n tmedyazt d tẓuri. Ass-a, teqqim-d d azamul n tmeṭṭut taqbaylit timinigt s tesreṭ tamasiḥit yefkan i warra-is ttrebga izaden, i ten-id-yessufɣen d aggagen n yal ukud di yal amkan. Temmut Faḍma di Sbiṭar n la Bretagne di tmurt n Fransa deg useggas 1967.\nYettwaddem seg "https://kab.wikipedia.org/w/index.php?title=Faḍma_At_Manṣur&oldid=77819"\nAsebter-agi ibeddel i tikelt taneggarut di 16:44, 14 Yebrir 2019.


url: =Ephesians 4 Nekk yellan d aqeddac n Lmasiḥ, a kkun-nhuɣ ihi aț-țeddum akken yebɣa Sidi Ṛebbi mi wen-d-issawel.\n1 Nekk yellan d aqeddac n Lmasiḥ, a kkun-nhuɣ ihi aț-țeddum akken yebɣa Sidi Ṛebbi mi wen-d-issawel.\n2 Ddut s lḥenna d wannuz akk-d ṣṣbeṛ, țemyawit wway gar-awen s lmaḥibba.\n3 Ḥeṛset iman-nwen aț-țeṭṭfem di tdukkli n Ṛṛuḥ iqedsen, s lehna wway gar-awen.\n4 Yiwet n lǧețța kan akk-d yiwen n Ṛṛuḥ iqedsen i gellan, am akken daɣen i wen-d-issawel Sidi Ṛebbi ɣer yiwen usirem kan.\n5 Yiwen kan i d Ssid-nneɣ, yiwen n liman akk-d yiwen n weɣḍas i gellan,\n6 yiwen n Ṛebbi kan i gellan, d nețța i d baba-tneɣ meṛṛa; yella sennig kullec, yella ger yemdanen meṛṛa, yella daɣen deg-sen meṛṛa.\n7 Meɛna mkul yiwen deg-nneɣ tețțunefk-as-d ṛṛeḥma n Sidi Ṛebbi s wakken yella umur i s-d-yefka Lmasiḥ.\n8 Akken yura di tira iqedsen+ : Mi yuli ɣer igenwan, + yewwi yid-es imeḥbas, ifka-d tikciwin i yemdanen.+ +\n9 D acu i d lmeɛna : « Yuli ɣer igenni ? » Ayagi, yeɛni : uqbel ad yali Lmasiḥ ɣer igenni, iṣubb ɣer imukan lqayen n ddaw tmurt.\n10 D win akken iṣubben, i gulin daɣen ɣer igenwan iwakken ad yeɛmeṛ ddunit meṛṛa;\n11 d nețța i d-ifeṛqen tukciwin i yemdanen : kra yefka-yasen ad ilin d ṛṛusul, kra d lenbiya, kra nniḍen ad beccṛen lexbaṛ n lxiṛ, wiyaḍ d imeksawen n tejmaɛt n imasiḥiyen neɣ d wid yesselmaden agdud n Sidi Ṛebbi.\n12 S tukciwin-agi, Sidna Ɛisa ad iheggi wid yextaṛ Sidi Ṛebbi, ad sɛun tazmert s wayes ara xedmen ccɣel i sen-d-ifka iwakken aț-țegmu tejmaɛt n watmaten yellan d lǧețța n Lmasiḥ;\n13 s wakka a ndukkel deg yiwen n liman akk-d yiwet n tmusni ɣef wayen yeɛnan Mmi-s n Sidi Ṛebbi, alamma nuɣal d imeqqranen di liman, imiren s tdukli-nneɣ a naweḍ ɣer lekmal yellan di Lmasiḥ.\n14 S wakka ur nețɣimi ara d arrac imeẓyanen i țțawint lemwaji, i gekkat waḍu ɣer mkul lǧiha, iwumi țkellixen yemdanen s tḥila-nsen d uselmed-nsen.\n15 Meɛna m'ara d-nini tideț s lmaḥibba, a nennerni di kullec di tikli-nneɣ akk-d Lmasiḥ yellan d aqeṛṛuy n tejmaɛt n watmaten.\n16 Lǧețța tebna s leɛḍam i cuddent lemfaṣel yal yiwen deg umkan-is; s Lmasiḥ i tețțimɣuṛ tețnerni di lmaḥibba m'ara xeddmen leɛḍam ccɣel-nsen akken ilaq.\n17 Atah ihi wayen i d-nniɣ d wayen i d-qqaṛeɣ s yisem n Lmasiḥ : ur țɛicit ara am wid ur nessin ara Sidi Ṛebbi, imi nutni ttabaɛen ixemmimen-nsen ur nesɛi lmeɛna.\n18 Lefhama-nsen iɣumm-iț ṭṭlam, sbeɛden iman-nsen ɣef tudert i d ițțak Sidi Ṛebbi axaṭer jehlen, qquṛen wulawen-nsen.\n19 Ur țsetḥin ur țneḥcamen, xeddmen anagar leɛṛuṛ yerna ur sɛin ara leqniɛa.\n20 Meɛna kunwi, mačči d ayagi i tlemdem ɣef wayen yeɛnan Lmasiḥ.\n21 Ma yella d ṣṣeḥ teslam yis yerna slemden awen tideț yeɛnan Lmasiḥ,\n22 eǧǧet ihi tikli d lɛeqliyat-nwen tiqdimin i ssefsadent ccehwat-nni yețɣuṛṛun,\n23 iwakken aț-țesɛum lefhama tajdiṭ i d-yețțak Ṛṛuḥ iqedsen;\n24 aț-țuɣalem d imdanen ijdiden akken yella di lebɣi n Sidi Ṛebbi, iwakken aț-țeddum deg webrid n lḥeqq akk-d ṣṣfa i ɣer tessufuɣ tideț.\n25 Daymi, xḍut i lekdeb, ilaq mkul yiwen deg-wen ad immeslay s tideț i lɣiṛ-is, axaṭer d leɛḍam n yiwet n lǧețța i nella.\n26 Ma yella terfam ur dennbet ara, ilaq a wen-yekkes wurrif uqbel ad yeɣli yiṭij;\n27 ur țțaǧat ara abrid i Cciṭan ad ikcem ulawen nwen.\n28 Win yellan yețțakar ilaq ad yeǧǧ tukerḍa, ad ixdem s iɣallen-is iwakken a d-isewweṛ aɣṛum-is s leḥlal, s wakka ad izmir ad iɛiwen wid yeḥwaǧen.\n29 Ur ilaq ara a d-iffeɣ yir wawal seg imi nwen, meɛna init-ed kan imeslayen iṣelḥen s wayes ara sfaydin wid ara sen-islen yerna ad nnernin di liman.\n30 Ur sseḥzanet ara Ṛṛuḥ iqedsen, axaṭer yis i kkun-iḍbeɛ Sidi Ṛebbi i wass i deg ara innekmal leslak-nwen.\n31 Ekkset si gar-awen : ddɣel, taɛdawit, zzɛaf, urrif, leɛyaḍ, rregmat d wayen akk n diri.\n32 Ilit d iḥninen msamaḥet wway gar-awen, akken i wen-isemmeḥ Sidi Ṛebbi s Lmasiḥ.\nOnline Parallel Study BibleParallel BibleAdvanced Bible SearchBooks of the BibleCompare Ephesians 4:1 in other Bible versionsEphesians 4:1 Cross References - KabyleAsk a question about Ephesians 4Select another Bible version to view Ephesians 4 inPopular VersionsKJVYLTERVASVWEBAKJVLiteral TranslationsDiaglottYLTJuliaSmithDarbyRotherhamGodbeyConcordantLITVECBALTInterlinearsApostolic Bible PolyglotIGNTACVIEasy to ReadWeymouthBBEAUVJMNTNSBModernized KJVMSTCMKJVAKJVKJCKJ2000UKJVRKJNTOld EnglishWycliffeTyndaleCoverdaleMatthewGreatGenevaBishopsDouayRheimsStrong's NumbersABP_StrongsnewKJV_StrongsWebster_StrongsASV_StrongsWEB_StrongsAKJV_StrongsCKJV_StrongsDSV_StrongsGreekABP_GRKStephanusLXX_WHTischendorfTregellesTRNestleSBLGNTIGNTACVILatinVulgateClemetine VulgateSyriacEtheridgeMurdockPeshittaOther VersionsKJV_CambridgeMaceWhistonWesleyWorsleyWebsterLiving_OraclesSawyerABUAndersonNoyesJPS_ASV_ByzTwentieth_CenturyWorrellMoffattGoodspeedRiversideMontgomeryWilliamsACVCommonNHEBEJ2000CABISVOther LanguagesLuther1545DSVMartinDarbyFRSegondSagradas EscriturasReinaValeraAlbanianRSTArabicAmharicArmenian (Western)BasqueBulgarianCroatianBKRDanishCUVCUVSEsperantoEstonianFinnishFinnishPRHaitianHungarianIndonesianItalianItalian RivedutaJapaneseKabyleKoreanLatvianLithuanianPortugueseNorwegianRomanianUkrainianUkrainianNT Treasury of Scripture Knowledge\nStudy Bible > Bible Versions > Kabyle > EphesiansPrevious BookPrevious ChapterPrevious VerseEphesians 4Next VerseNext ChapterNext BookStudy BibleQuestions and AnswersStrong's Concordance and LexiconBible VersionsThompson-ChainBerry'sTrench'sVine'sApostolic Bible


url: =Afellaḥ d mmi-s - La Dépêche de Kabylie\nAccueil Tamazight Afellaḥ d mmi-s\nAfellaḥ d mmi-s\nYella yiwen n urgaz d afellaḥ, ala tamussni i d rraṣ lmal-is, maca nnif d lḥerma d agerruj, iγef yesseḥbibir nezzeh. Ihi yiwen wass, yennuγ d tmeṭṭut-is armi i t-tluqeb, tenna-as: “Lukan sεiγ zzher, nekk seg uxxam n wid iyeɣran, ur ttaγeγ ara afellaḥ, leεmer yekcim aγerbaz. Atmaten-iw d At leqlam γef umeẓẓuγ.\nMi yesla ufellaḥ lehduṛ-agi, yettwajreḥ, acku yeẓra sani rran. Yenna-as: “Ihi imi ttwaḥqqreγ akk, ad truḥeḍ tura γer uxxam-nwen, ad ten-testeqsiḍ γef wayen yakk ara awen-iniγ. Ma ur d-tewwiḍ ara tiririt iseḥḥan, ad tt-uγaleḍ, acku win yeγran mačči d nekkini. Tenna-as: “Bbuh, ur yelli usteqsi iwumi ur sεin watmaten-iw tiririt”. Yenna-as: “Ina-sen acu i yerẓagen di ddunit ? D acu i iẓiḍen di ddunit?” Tenna-as: “Ah d aya, tura ara ruḥeγ». Mmi-tsen la d-issel i wayen ara iḍeṛṛun, yeḥsa yemma-s ur d-tettawi tiririt ilaqen, yessen baba-s d bu lemεun, xwal-is d at-zzux n baṭel, yugad γef yemma-s. Yeffeγ si ṭṭaq n taεrict, yezwar s abrid ad iqabel yemma-s. Yemlal yid-s mi tleḥḥu, yenna-as: “A Yemma tewwiḍ-d tiririt?”\n-I iẓiḍen d tament, i irẓagen d qeḍṛan. Dγa yewwet anyir-is, yenna-as: ‘Acu i yiğğan, zwareγ-am-d s abrid”.\nTenna-as:-Ayγer? Yenna-as: “Lemmer ad isel i tiririt-a, ad am-yebḍu aqerru. Ma tebγiḍ ad tkemmleḍ ussan-im yid-neγ, ini-as : “terẓeg d cceṛ, tiẓedt d lxiṛ”. Yuγal mi i tewweḍ s axxam, yenna-as urgaz-is: “Amek ihi ?”\nTenna-yas: “Ad ak-qarren i yerẓagen d cceṛ, i iẓiden d lxiṛ”. Argaz mi i yesla i tririt yuzzel srid ɣer tγurfet, yufa-n mmi-s ulac-it, yefhem tamsalt. Iruḥ-d s azniq, yaf mmi-s di beṛṛa, yenna-as: “I mi tselkeḍ wiyaḍ, sellek tura iman-ik”.\nBaba-s: “Acu i iγelben times ?”\nMmi-s: “D aman”.\n-Acu i iγelben aman ?\n-D acu i iγelben asawen ?\n-D acu i iγelben lxil ?\n-D acu i iγelben argaz ?\n-Ihi a mmi, tura mi i ak-ẓriγ d uḥdiq ad ak-weṣṣiγ.\n-Anεam a baba?\n-Ur xeddem d leḥkem ijuṛen, ur ttawi ṭlaba umectaq, ur mmal lbaḍna i tmeṭṭut.\n-Ad ak-yeεfu Ṛebbi.\nArticle précédentYennerna wammus deg usagen\nArticle suivantTtruḥun wudmawen, ttɣiman-d yismawen


url: =Di tsumta ɣer tira - Tamurt\nVous Êtes Ici: Accueil → Di tsumta ɣer tira\nHemmar Bussaed 16 juillet 2017 0 Commentaire tasumta, tira\n(TAMURT) – Idelli, lligh d ibekki, uɣalegh d amdan, azekka ad uɣalegh d iɣsan, sel azekka ad uɣaleɣ d aɣebbar. Ɛezrayen xas yecca times, ur yettaf ara d acu ara yeddez. Ad yettsuɣu kan fell-i, ad yeqqar : « Teccid Rremdan a ccmata ass n 13 di Tuber deg useggas n 3017 ».\nNekk, ad ttadsaɣ kan s tufra axater win yemmuten yesgunfuy, yettak imuras i wuguren. Idelli, heddreɣ kan di timawit i tsumta ɣef ayen i yi ceɣben, ass-a, ttaruɣ uguren-iw di lkaɣed. Wissen ma ttagi imi yeqqar umusnaw Charles Darwin « La théorie de l’évolution ».\nAhat yura di twenza-w ad idireɣ di tusaft, ala tasumta d yimru id uffiɣ ɣer yidis-iw. Ma d imdukal akken ma llan, jebden iman-nsen : wa yerwel, wa yettadsa, wa yeffer, wa yessusem, wa yerra iman-is ur yesli ara i tiɣri, wayed ur d iwala ara imettawen-iw.\nSuref-i-yi a tasumta, bezzaf i kem eetbeɣ. Deg asmi id luleɣ, nnɣiɣ-kem s nnhati, d iɣeblan d uguren. Yal id, hekkuɣ-am-id lesrar-iw, ttruzuɣ aqerruy-im. Tectaqed ad tafed talwit, ad t-sled i wawal azidan i yebnan ɣef tirga yettwellihen ɣer temsunt. Yal id, zgiɣ ttcektiɣ ɣef yir zher d yir tudert. Zgiɣ ttalaseɣ, rennuɣ : « Itij yugi ad yecreq, agris yugi ad yefsi, tagrest tegdel tafsut, tayri tugi ay-id wali, teseuzzeg ul-is, tcud iɣalen-is. Zher yezzer di lebher ur nesei tagara, iferrawen-iw zgan d iwraɣen, yefɣin usirem… »\nMacci d yiwet n tɣawsa i yesluɣen ul-im. Xas ur t-heddred ara, zriɣ tfehmed-i-yi-d. Tikwal, tettrud yid-i, tikwal tesfadayed imettawen-iw. Ul-im hnin d ayen kan, yerwa tidak yuran. Ass-a, bɣiɣ ad am fkeɣ cwit n talwit axater tɣaded-i-yi, atas it sebred, tuklaled ad t-sgunfud cwit. Ass n timawit ifuk, ad fkeɣ nnuba i tira. Ad teqqimed i lebda deg ul-iw, suref-i-yi di laɛnaya-m.\nAss-a, ad hkuɣ lesrar-iw i yimru, sarameɣ ad yeddu yid-i s tebɣest, ɣur-m ad yecbu, yal ugur ad t-yerr d taqesit neɣ d asefru. Yal id, ad yaru akken iwata. Afrayen xas ma qerhen neɣ jerhen, ad ten yerr d aktayen.\n“Aru a yimru, ttxilek ur ttaǧǧa amedyaz wehd-s yettru. Aru, aru, aru akken ad yertih wul-iw, ad yifsus wallaɣ-iw. Aru alama tbanned tafat n tafrara.\n“Am tsumta negh ugar, ad illiɣ yid-k i lebda, fkiɣ-ak awal n yirgazen winna akken hemmlen iheddaden”.\nSɣur Hemmar Bussaɛd


url: = 1 John 2 Kabyle: NT\nBible > Kabyle: NT > 1 John 2\n1Ay arraw-iw imeẓyanen, uriɣ awen ayagi iwakken aț-țexḍum i ddnub, meɛna ma yeɣli yiwen di ddnub, nesɛa win yețḥuddun fell-aɣ ɣer Baba Ṛebbi, d Ɛisa Lmasiḥ yellan d aḥeqqi. 2Mačči ɣef ddemma n ddnubat nneɣ kan i gefka iman-is d asfel meɛna ula ɣef ddemma n ddnubat n yemdanen n ddunit meṛṛa.\n3Ihi ma nețțaɣ awal i Sidi Ṛebbi yerna nḥerrez lumuṛat-is, d ayagi ara d-isbeggnen belli nessen-it. 4Win ara yinin : ssneɣ Ṛebbi yili ur yeṭṭif ara di lumuṛat-is, d akeddab, ulac deg-s tideț. 5Ma d win yețțaɣen awal-is, iḥemmel Sidi Ṛebbi seg-wul-is. S wakka ara d-iban belli d ayla n Sidi Ṛebbi i nella. 6Win ara yinin ṭṭfeɣ di Sidi Ṛebbi, ilaq ad ilḥu am akken yelḥa Lmasiḥ.\n7A wid eɛzizen, di tebṛaț-agi mačči d lameṛ ajdid i wen-d-wwiɣ, meɛna d lexbaṛ-nni i kkun-id-iwḍen si tazwara ; lameṛ-agi d awal-nni i wumi teslam yakan. 8Meɛna zemreɣ a d-iniɣ belli lameṛ-agi d ajdid. Tideț-agi tban-ed di Lmasiḥ, tban-ed daɣen deg-wen ; imi ṭṭlam ițwexxiṛ, tafat n tideț tfeǧǧeǧ yakan. 9Win yeqqaṛen leḥḥuɣ di tafat, yili nețța yekṛeh gma-s, mazal-it di ṭṭlam. 10Win iḥemmlen gma-s, di tafat i gețțili, ur yelli ara deg-s wayen ara t-isseɣlin. 11Ma d win ikeṛhen gma-s, di ṭṭlam i gella ; iteddu di ṭṭlam ur yeẓri anda ileḥḥu, axaṭer ṭṭlam isderɣel-as allen.\n12Uriɣ-awen ayagi ay ilmeẓyen imi i wen-țwaɛfan ddnubat-nwen ɣef ddemma n yisem-is. 13Uriɣ-awen ay ibabaten, axaṭer tesnem win yellan si tazwara. Uriɣ-awen ay ilmeẓyen, axaṭer tɣelbem amcum. Akken i wen-d-nniɣ yakan ay ilmeẓyen, uriɣ-awen axaṭer tesnem Baba Ṛebbi. 14Uriɣ-awen ay ibabaten, axaṭer tesnem win yellan si tazwara. Uriɣ-awen ay ilmeẓyen, axaṭer tǧehdem, awal n Sidi Ṛebbi yezdeɣ deg-wen yerna tɣelbem amcum.\n15Ur ḥemmlet ara ddunit d wayen yellan deg-s. Ma yella walebɛaḍ ihemmel ddunit, leḥmala n baba Ṛebbi ur telli ara deg-s ; 16axaṭer ayen akk yellan di ddunit, lebɣi n tnefsit, ṭṭmeɛ di kra n wayen i gɛeǧben i wallen akk-d zzux i d ițekken si cci n ddunit, mačči s ɣuṛ Baba Ṛebbi i d-kkan lameɛna si ddunit. 17Ddunit d wayen yellan deg-s ad iɛeddi, kullec ad ikfu ; ma d win ixeddmen lebɣi n Sidi Ṛebbi ad yidir i dayem.\n18Ay arrac imeẓyanen, ț-țaswiɛt taneggarut ; am akken teslam belli aɛdaw n Lmasiḥ iteddu-d, atan tura aṭas n yeɛdawen n Lmasiḥ i d-ibanen ; s wakka ara neɛqel belli d lweqt aneggaru. 19Sṭaxṛen fell-aɣ axaṭer ur llin ara seg-neɣ ; lemmer llin seg-neɣ, tili qqimen yid-nneɣ ; ṭṭaxṛen fell-aneɣ iwakken a d-iban belli ur llin ara seg-neɣ. 20Ma d kunwi, yesmar-ed fell awen Lmasiḥ Ṛṛuḥ iqedsen, yerna tessnem akk tideț. 21Uriɣ-awen mačči imi ur tessinem ara tideț, lameɛna imi ț-tesnem axaṭer ulac lekdeb i d itekken si tideț. 22Anwa i d akeddab anagar win inekkṛen belli Ɛisa d Lmasiḥ. Aɛdaw n Lmasiḥ, d winna i gnekkṛen Baba Ṛebbi akk-d Mmi-s. 23Win ara inekṛen Mmi-s n Ṛebbi yenkeṛ daɣen Baba Ṛebbi, ma d win iqeblen Mmi-s n Ṛebbi yeqbel Baba Ṛebbi. 24Ma d kunwi, ayen teslam si tazwara ilaq aț-țeṭṭfem deg-s ; ma yella tjemɛem-t deg ulawen-nwen, ula d kunwi aț-țilim di tdukkli akk-d Baba Ṛebbi d Mmi-s.\n25Atan lweɛd i ɣ-d-ifka Lmasiḥ : ț-țudert yețdumun.\n26Uriɣ-awen ayagi ɣef wid yețnadin a kkun-ɣuṛṛen. 27Ma d kunwi, Ṛṛuḥ iqedsen i d-yesmar fell-awen Lmasiḥ yezga deg-wen, ur teḥwaǧem ara win ara kkun-islemden ; axaṭer d Ṛṛuḥ iqedsen i d-immaren fell-awen i kkun-isselmaden. Ayen i wen-yesselmad ț-țideț, ur yeskiddib ara. Sṭfet ihi di Lmasiḥ am akken i wen-t-isselmed Ṛṛuḥ iqedsen.\n28Ihi tura ay arrac imeẓyanen ṭṭfet di Lmasiḥ iwakken asm'ara d-iban a nesɛu lețkal, ur nțeffer ara fell-as si lḥecma ass n tuɣalin-is. 29Imi teẓram belli Lmasiḥ d aḥeqqi, ilaq aț-țeẓrem daɣen kra n win ixeddmen lḥeqq s ɣuṛ-es i d-ikka.


url: =Amuddu ɣer Serwan (12): Ifreḥ Yuba wami ibedder ccumbra, maca… | Le RIFAIN\nAmuddu ɣer Serwan (12): Ifreḥ Yuba wami ibedder ccumbra, maca…\nMarra nummer wami i nettesra belli yeggur a nemmutti zeg uxxam-nni mani i nesseεḍu imalass-nni abercan. Marra nettɣir belli neggur a nraḥ ɣar ixxamen mani ttirin drus n ineḥbas kur ijjen s uraq-nnes. Zegga i dja newweḍ 50 deg uxxam-a. Yarweɣ rekraci-inu ggiɣ-tent d tamḍat. Ggiɣ day-sent ca n warruḍ yudrus, nec wa ɣar-i ca aṭṭaṣ n warruḍ minzi udfeɣ-as amezwaru waha. Ijjen ssarwar d ijt teqmijjat d yinni n yirem d leεbaya. Qneɣ iherkusen, ggiɣ tcanklat di mika-nni i d-ysiɣ min day-i iqqimen zi macca n tḥanut. Ssidfeɣ aɣrawen n mika deg uɣir-inu waxxa tedqer cwayt. Ṭṭfeɣ ṭṭebṣi-nni n reḥbes deg ufus yarweɣ day-s campun d ssabun d tburin n kuka min di teggae macca d tinni n raybi min di sessaɣ atay d rqehwa.\nɣer ɛawed: Amuddu ɣar Serwan (10): Ha mayen xef imneɣ Yuba di leḥbes\nMa fus nneḍni qa ysiɣ day-s rekraci-nni s wadday n tiddeɣt. Beddeɣ ttrajiɣ am marra imeddukar. Usin-d nnan-aneɣ yisem rqecc-nwem ggem tnayen awarni tnayen teffɣem deffarem ccaf amezwaru. Ttwariɣ marra ttemḥewwasen wi ɣa yezwaren bac ad iṭṭef qama d llemliḥ niɣ axxam d llemliḥ mamec ttxarrasen. Nec war day-i ttuqiε di qama wara di ca. Ttwariɣ reḥbes d reḥbes. Neffeɣ negur. Amecnaw tḥimmart n udji seguren-tt initcan, ij izegwar-aneɣ ma yinneḍni ttasen-d xef uɣezdis aẓermaḍ xef yeffus d afray n uzzar. Nettenqetmar aked min neysi. Kur ma ttwariɣ ca n tewwurt as-iniɣ ataɣ diha i ɣa nadef. Uciɣ ag ddedj uciɣ belli aneḥbus war ɣar-s idji waddur di tmurt-a. Mani djan izerfan n ufgan? Maca aṭṭaṣ n imeddukar war dasen- tuqiε ttazren am txeswin tcarraεen deg iyran arezzunt heddu.\nɣer ɛawed: Amuddu ɣer Serwan (09): Umi i d-iḍreq Baɣus i imeṭṭawen\nNewweḍ ɣar tewwurt n umesseggur sbedden-aɣ ktar zi 15 minut. Iffeɣ-d ixezzar day-neɣ s temɣar am imwaṭṭafen n umenɣi ig iysi ucengu. Nnan-aneɣ ugurem εaweḍ, nuyur deg izuray-nni iziyraren war iqeṭṭin ig ittenḍen i iɣerman d muṭanyat armi i newweḍ ɣar iɣrem wis 3. Ssidfen-aneɣ ɣar uxxam n macca imɣar aṭṭaṣ 15 amitru di 15 amitru, yus-d di tmurt ɣarts rekwazi xef 4 n iɣezdisen faryen s uzzar n 14. Day-s ij n unwar n 3×3 mitru d teɣmart day-s taḍegwant ḍ 6 n tsebbarin. Taɣmart nnaɣnit day-s lkanif d ameẓẓyan 1×1m ɣar-s tawwurt d azyen. Xemi day-s tbeddid ttwaran-d azedjif d idmaren-nnec. Axxam-nni n macca imɣar maca war yizdig ca. Iccur s tεejjajt d iqecwar d ixemrawen. Day-s 24 n ttifurat d imeqqranen kur ijjen qqnen ɣar-s 4 n rekrasa zzay-s. Ttwaggen s inuks εad ɣar-sen mika-nsen εemmares war din icci ḥedd zeg wami yarẓem reḥbes. Axxam n macca din maca ineḥbas tetten xef tassut-nsen. Day-s kamirat xef kur aɣezdis zzay-sent tin ig ittenḍen ag iwḍan.\nɣer ɛawed: Amuddu ɣer Serwan (08): Ass umi x-aneɣ d-ssidfen ijjen ubuhari\nNudef nnan-aneɣ d wa d axxam-nwem ad day-s tessaεdum axemmer n kuruna ar ɣa nessen belli war tehricem ca. Nceṭṭb-it, nessired ṭṭifurat-nni, neyru azyen xf wayawya azyen nejj-it ad xaf-s nettet. Ku ijjen iṭṭef raq-nnes issu di tmurt nerra izedjifn ɣer rḥiḍ nraḥ d timecḍin maca nemsagg°aj azyen mitru xef ayawya, ku ijjen issares rqecc-nnes zzat-e.\nɣer ɛawed: Amuddu ɣer Serwan (11): Umi xsen ad ḥgaren x Baɣus.\nCahid Andic - 30 décembre 2021\nCahid Andic - 24 décembre 2021


url: =TIMETTI - Results from #1460\nAnafag agraɣlan n Lezzayer: Awwaḍ n « yiminigen » akken ad kken ayyur n Remḍan « deg tmurt »\nAkwas, 18 Yunyu 2015 12:30\nLEZZAYER TAMANEƔT – Aṭas n lɣaci ay yellan ass n laṛebɛa deg unafag agraɣlan n Lezzayer: wi d iminigen idzayriyen ay yebdan ttawḍen-d « ɣer tmurt akken ad kken ayyur n Remḍan », ɣef wakken ay d-yenna yiwen n uxeddam n Air Algerie ay ixeddmen deg uklas (aseǧǧel) n yimsiklen. Mi d-wwḍen ɣer tzeɣɣa n unafag, mmugrent-ten twaculin-nsen ay ifeṛḥen imi ay d-mlalen akk i lmend n wayyur-a n Remḍan. Amur ameqran seg yiminigen-a usan-d seg tmura n Tuṛuft, maca llan daɣ wid ay d-yusan seg Yiwanaken Yeddukklen d Kanada. « Sin n wussan aya seg wasmi ur ḍḍiseɣ ara imi ay d-usiɣ seg Atlanta, seg Yiwanaken Yeddukklen, yerna beddleɣ asafag deg Paris akken ad d-kemmleɣ abrid taṣebḥit-a ɣer unafag n Lezzayer », ay d-yenna Samir ay d-yusan ad yekk temḍan deg ugman-nnes deg Buzerriɛa, deg uḥric unnig n tmaneɣt. Aṭas seg-sen ay d-iqelɛen aseggas-a seg Paris, Marseille, Dduḥa, London, Barcelona, Lqahira d yimukan niḍen akken ad kken Remḍan d twaculin-nsen deg Lezzayer. Tiwaculin ay la yettṛajun wid-nsen, qqiment ttwalint s ccuq tifelwiyin n wawwaḍ n yisafagen akken ad ẓren melmi ara d-awḍen. Isafagen la d-ttawḍen wa deffir wayeḍ, yerna Idzayriyen ay d-yewwḍen seg Lalman xelḍen d wid ay d-yewwḍen seg Fṛansa deg tzeɣɣa talemmast n wawwaḍen deg unafag d tnedda anda ay ḥebsen yiṭaksiyen. Akken ma llan nnan-d d akken smenyafen « ad kken Remḍan deg Lezzayer, am yal aseggas ». Hafid ay d-yusan seg Paris, yewweḍ-d s yiwen n uceryun yeččuṛen d tibalizin, yerna yenna-d d akken yessahel imuras-nnes n useggas akken ad d-ɣlin deg Remḍan akken ad ten-yekk d twacult-nnes. Wid ay netter nnan-aɣ-d daɣ d akken ur zmiren ara akk ad beddlen Remḍan deg tmurt s Remḍan deg yinig. « Iban d akken deg uzɣar llan aṭas n Yinselmen wukud nezmer ad nekk ayyur-a, maca acemma…\nAseḥbes n wis sebɛa n imuhajren d ifriqeyen xalfen leqwanen d uzizi n wis 7000 n Ltr d uṣeṛɣu deg umalu d wenzul n tmurt\nAkwas, 18 Yunyu 2015 12:10\nDzayer – Srabes n iɣallen iserdasen aɣelnaw aɣerfan assennaṭi ttlati, deg umalu d wenzul n tmurt qedden, ad sseḥbsen wis sebɛa n imuhajren xalfen leqwanen, seg tneṣlyin n tefriqt yemxalafen. Arni zizan azal n wis 7000 ltr d aṣeṛɣu ujdent i userwel, ɣef leḥsab n matta i d-henna taneɣlaft n temḥaddit , ass-a llirebɛa deg walɣu-nnes. Alɣu iweḍḍḥ-d belli « deg ubrid n usersi n laman di larsam d tbeddit deg wudem n tinnɣi tmsettefet, ṭṭfen srabes n iserdasen aɣelnaw iḍeffṛen aḥric n tmahilin n Burj Baji Muxtar di tama taserdasit wis setta, ass n 16 yunyu 2015. Nezzeh seg almawad yettwaččayen azal-nnsent 76.9 ṭun arni wis 800 ltr d aṣeṛɣu. D wis 4 tmacinin n wenɛili ɣef wuzzlan d wis 45 d laɣḍawat d wis 8 d tilifunat imerfaden ». U deg yict n yiswi « deg tama taserdasit wis ṛabɛa iḍeffṛen aḥric n tmahilin n Janatt « sseḥbsen wis sebɛa n imuhajren xalfen leqwanen, seg tneṣlyin n tefriqt yemxalafen idsen tawitirt tnegger s ṛebɛa ». Ma yella d tarbaɛt n uɛussi n larsam di Bab Alɛessa deg weḥric n tmahilin n Tlemsan deg tama taserdasit tissent teṭṭef wis 6330 ltr n uṣeṛɣu tella ɛadlent i userwel ».\nTamucit n isaruten n wis 330 n umezduɣ n lekri ḍeffṛent azayez\nAsinas, 16 Yunyu 2015 11:25\nTibeskert - Twawcent ass-a letnin azal n wis 330 n tmezduɣin n lekri ḍeffṛent azayez di temedint n Tbeskert. Mani yers lferḥ d ameqqṛan ɣef wudmawen n yudan yestfaden. Tamuddit n isaruten yecṛef fell-as lwali Mass Masɛud Jari. Yellan iwekked belli timezduɣin-a, d amuṛ seg wamuṛ amatu yettwaḍen ɣer wis 1012 n tmezduɣin had twawacent al d ad ujdent. Timezduɣin-aya bu-wis tlata n tzeqqiwin twaqnent ɣer texbalt n waman d trisiti d algaz. Arni ur ɛad had yemmir deg wefrag-nnsent aṣkay n wadeg n ugari n twatirin d wa n yirar n imeččak.\nTizi wezzu : Azal n wis 150 alf n isemmuras rezzfen ɣer taftist\nAsinas, 16 Yunyu 2015 11:22\nTizi wezzu : Jerreden srabes n usellek deg wis 15 n wussan azal n wis 49250 d isemmuras deg weswir n wis tmenya n tiftisin yellan yesmeḥ deg-s uɛummi. Way ɣef leḥsab matta i d-yenn-a Mass Cawci Nabil aqebṭan imḍebbeṛ n srabes n usellek tamatut. U ɣef usentel n yiṛumad n terbaɛin iḍeffren srabes n usellek seg wass gi tettwaṛẓem tasemhuyt n umaris deg teftisin n twilayt deg umezwaru n yenyu. Iwekked Mass Cawci i twakla isallen n Lezzayer, belli isɛifen-nnes fukken wis 8 n yudan seg weɣraq, arni ṣiwḍen wis 4 s tizzla ɣer ṣbiṭaṛat. Arni dawan azal n wis 63 n isemmares twajrḥen. Ma yella d ahil yettxuṣṣan isuraf n srabes n usellek yenna-d imḍebber belli wejjden wis 61 n iɛessasen n tiftisin d wis tmenya d ideggen yersen fell-asen leɛsaset yettwafseren deg tamawin n Tigzirt d uzeffun seg-sen wis 17 d iɣeṭṭaṣen s ttawilat-nnsen am twatirin, d wis 5 n teflukin n usaɛef. Arni wejjden wis 16 n tgariḍin deg weswir n teftisin yersen deg-sent uɛussi. Way bla ma had nettu lxedamat n tkebbaniyin timexteṣṣin iḍeffṛent ahric-aya. (APS)\nMmuten 3 yerna jerḥen 304 deg yiwet n dduṛt (Taɣellist Taɣelnawt)\nAsimwas, 12 Yunyu 2015 13:55\nLEZZAYER TAMANEƔT – Kraḍ (3) n yimdanen ay yemmuten yerna jerḥen 304 deg yisehwa (laksidat) n ubrid ay d-yellan gar 2 d 8 Yunyu deg temdint, ɣef leḥsab n tecrawt n Tmehla tamatut n tɣellist taɣelnawt ay d-yeffɣen ass n lexmis. Leḥabat ay d-yellan dduṛt-a kecfen-d d akken neqsen yisehwa n ubrid (-12) ɣef leḥsab n dduṛt yezrin, am wakken ay yenqes umḍan n yimejraḥ (-36) d umḍan n yimerttanen (-50). Deg wayen yerzan ssebbat n yisehwa, d imdanen ay d-yettɣimin d ssebba tamezwarut s 92,36%, ɣef wakken ay d-tekcef tecrawt-a, yerna yella-d waya seg tazzla n waṭas neɣ lqella n uqader n umeccaq n tɣellist (laman). Dɣa deg temsalt-a, Tamehla tamatut n tɣellist taɣelnawt tɛawed tger-d tiɣri i yinehhaṛen akken « ad ttqadaren » lqanun n tenhaṛt, ad ttḥadaren yerna ad ttarran lbal-nsen mi ara nehhṛen.\nAzal n 86% n yigerdan n ddaw n 14 n yiseggasen ay « yettwaɛaqben » gar 2012 d 2013\nAkras, 10 Yunyu 2015 13:42\nLEZZAYER TAMANEƔT – Azal n 86% seg yigerdan n gar 2 d 14 n yiseggasen ay « yettwaɛaqben » deg tfekka-nsen neɣ deg lbal-nsen gar 2012 d 2013, ɣef leḥsab n yiwet n tsestant ay d-yellan ɣef tdawsa (ṣṣeḥḥa) n tmeṭṭut d wegrud s yimataren yemgerraden (MICS4) ay d-yeffɣen ass n ttlata deg Lezzayer Tamaneɣt. Tasestant-a teṭṭef 3 n wayyuren (seg Ṭuber n 2012 ɣer Yennayer n 2013), yerna iqeddem-itt-id Amar Ouali, anemhal n yimezdaɣen deg weɣlif n tdawsa, n yimezdaɣen d tsemmeskelt n yesbiṭaren, yerna tḥuza-d tsestant-a 28.000 n twaculin ay d-yettgensisen akk timnaḍin n tmurt, am wakken ay d-tekcef s « udeqqeq » d « ttfaṣil » tagnit n yigerdan d tlawin deg Lezzayer s yimataren yemgerraden. Amur ameqran seg yigerdan ay sseqsan ɛuqben-ten deg wayyuren ay d-yellan uqbel tsestant-a yerna 71% seg-sen ttwaɛaqben deg tfekka-nsen, ma d 23% ttwaɛaqben aɛaqeb d « aweɛṛan », ɣef wakken ay d-tenna tezrawt-a. Tasestant-a tekcef-d, seg yidis niḍen, d akken azal n 6% n yigerdan yesɛan gar 5 d 14 n yiseggasen ay yerza uxeddim, yerna iqcicen d nitni ay yettwaɛaqaben ugar n teqcicin.\nAynas, 08 Yunyu 2015 13:11\nLEZZAYER –Iferdisen n tɛessast n tlisa ḍḍfen ass n lḥedd 14.900 n llitrat n yiserɣa ay llan tteddun ad ten-srewlen beṛṛa i tmurt. D iɣallen n yiɛessasen n tlisa n uḥric n temhalt n Tlemsan (tamnaḍt taserdasit tis 2) igan ccɣel-a, ɣef wakken ay d-yenna weɣlif n temḥaddit taɣelnawt. « Deg ukatar n uḥuddu n tlisa d yimenɣi mgal usserwel d tejrimt yuddsen, iferdisen n tɛessast n tlisa n Bab Lɛessa ay yeqqnen ɣer uḥric n temhal n Tlemsan, tamnaḍt taserdasit tis 2, ḍḍfen, ass n 7 Yunyu 2015, 14.900 n llitrat n yiserɣa ay yettwawehhan i usserwel », ɣef wakken ay d-tenna teɣbalut-a. Seg yidis niḍen, yiwet n tsensirt n weḥric n temhalt n Wad Suf (tamnaḍt taserdasit tis 4), teḍḍef yiwet n tkeṛṛust ay d-ibubben 800 n llitrat n userɣu, amuṭu d 729 n tebwaḍin n yisafaren », ɣef wakken ay d-yenna welɣu-a.\nMmuten sin yerna jerḥen sin niḍen deg yiwen n usehwu n ubrid deg Tisemsilt\nAsimwas, 05 Yunyu 2015 13:25\nTISEMSILT – Sin n yimdanen ay yemmuten, ma d sin niḍen jerḥen deg yiwen n usehwu n ubrid ay d-yellan ass n lexmis tameddit deg ubrid aɣelnaw 14 gar temdint n Tsemsilt d tlisa n twilayt-a, ɣef wakken ay aɣ-d-ixebber ass n ljemɛa yimkellef n usselɣu n tmehla n twilayt n uḥuddu aɣarim. Asehwu-a yella-d mi myewwatent snat n tkeṛṛusin –yal yiwet tetteddu-d ɣer tayeḍ. Deg umyewwat-a, sin-nni n yimeṛḥumen mmuten imir-nni kan (yiwen n urgaz n 40 n yiseggasen d yiwet n teqcict n 8 n yiseggasen), ɣef wakken ay d-tenna teɣbalut-a. Sin-nni n yimejraḥ, yiwen yesɛa 53 n yiseggasen, ma d wayeḍ, 81 n yiseggasen, rekben-d deg tkeṛṛust-nni tis snat, yerna llan tteddun ɣer Tsemsilt, ɣef wakken ay d-tenna teɣbalut-a. Tifekkiwin n yimeṛḥumen wwin-tent ɣer yimsismeḍ n usbiṭar n Tsemsilt. Imeẓla (ssrabes) n temsetla taɣelnawt bdan-d aḥtac akken ad ẓren d acu-tt ssebba n usehwu-a.\nAkras, 03 Yunyu 2015 12:21\nLEZZAYER TAMANEƔT – 2031 n twaculin ay d-yesfaydin seg tnezduɣt tanmettit-tattekkant (LSP) yerna ṭṭfen-d tisura n yixxamen-nsen, ɣef wakken ay d-nwala. Tiwaculin-a llant zedɣent deg tɣiwanin n Ɛin Lbenyan, Asaka n Qsenṭina d Dṛaṛya. « Ssutureɣ ssmaḥ seg wid yemmeṛkan yerna ttṛajun tanezduɣt-nsen ugar n 12 n yiseggasen aya. Ahil n LSP n Lezzayer Tamaneɣt yeḥbes kra n wakud yerna iɛeḍḍel aṭas akken ad d-yewjed », ɣef wakken ay d-yenna uwali Abdelkader Zoukh, ay yesselwin tafagla n tukci n tsura deg Tqubbet n usuddis ulimpi n Mohamed Boudiaf. Ma tiwaculin niḍen ay yemmeṛkan yerna mazal ttṛajunt tanezduɣt, Mass Zoukh iṛeggem-asent ad asent-yefreq tinezduɣin-nsent cwiṭ, cwiṭ, seg yimir-a ɣer 2016, am wakken ay d-iger tiɣri i tkebbaniyin ay ibennun tanezduɣt akken ad ɣiwlent deg yixeddimen-nsent n lebni akken ad d-swejdent tinezduɣin-a ɣef zik lḥal. Ahil n LSP n twilayt n Lezzayer d win deg llan 42.248 n tnezduɣin, gar-asen 11.709 ttwaferqen deg tgara n 2014, ɣef leḥsab n tecrawt ay d-tefka tmehla n tnezduɣt n twilayt ay iṛeggmen ad ternu ad tefreq 11.884 n tnezduɣin deg 2015 d 15.304 deg 2016. Nnig waya, tenna-d tmehla-a d akken werɛad ur d-bdin ara yicanṭiyen n lebni n 3351 n tnezduɣin niḍen (8% seg wahil-a). Seg yidis niḍen, seg gar 11.884 n tnezduɣin ay d-ṛeggmen i 2015, ala 2031 ay yettwaferqen ɣef twaculin timsutrin. « Ad neg akk ayen umi nezmer akken ad nefreq 9.000 n tnezduɣin-nni ay d-yeqqimen seg yimir-a ɣer tgara n 2015 », ɣef wakken ay d-iwekked Mass Zoukh. Awjad n wahil n tnezduɣt n LSP yewweḍ ɣer 50%, ɣef wakken ay d-yenna uwali, am wakken ay yesteɛṛef d akken werɛad ur d-ufin ara amkan deg ara bnun kra n tnezduɣin seg ṣṣenf-a. Aṭas seg wid ay d-yesfaydin seg tnezduɣin-a mmeṛkan deg 2000. « Lliɣ werɛad ur zwijeɣ ara deg 2000,…\nTinduf: ugar n lmejhud i uḥraz n lateṛ aqbur (tiddukliwin)\nAsimwas, 29 Mayu 2015 12:12\nTINDUF – Imḍebbren n tiddukliwin ay ixeddmen ɣef uḥraz n tgemmi tangant d trangant nnan-d d akken yessefk wugar n lmejhud i uḥraz n lateṛ asenzikan yemfuzraɛen deg temnaḍin temgerraden n twilayt n Tinduf. Axeddim ay yessefken ad d-yili netta d aḥraz n lateṛ-a seg « uxṣar » ay yettḥazen cwiṭ, cwiṭ, aṭas seg yimukan deg yella yerna yezmer ad yeɛreq akk, ɣef wakken ay d-yenna i Tnegga n Yisalan n Lezzayer unemhal n tiddukla tadigant « El-Ǧawhaṛa », Abdelaziz Tahar. Tamnaḍt-a teccuṛ d imukan n lateṛ aqbur, yerna imukan-a d lumiṛat deg umezruy n temnaḍt yerna ḥwajen ad d-rren ɣer-sent medden ugar n lwelha. Ɣef waya, yessefk ad d-yili uxeddim s tɣawla i uḥraz-nsen s ttawilat ara igen leqrar i tsegda n temnaḍt-a d wayen akk yeddan yid-s, ɣef wakken ay d-yessefhem. Imḍebber-a yerra tajmilt i lmejhud ay gan yimḍebbren n uḥric n yidles d wid n ufrag adelsan n Tinduf s umɛawen d tiddukla-a, deg wayen yerzan areqqeɛ n kra n yimukan yeqqnen ɣer umezruy am Zzawya n Belleɛmec d Dwiret Ahl Lɛabed. D acu kan, lecɣal-a « ur d-ttqamen ara » yerna ḥwajen « ugar n uxeddim uɛjil » i uḥuddu n wayen ay d-yeqqimen d imukan isenzikanen d yimezruyanen, ɣef wakken ay d-yenna. Ɣef leḥsab n uselway n tiddukla, tazrawt tateknit ay gan deg Zzawya n Belleɛmec akken ad tt-reqqɛen tella-d deg ukatar n yiḥezziben n uṣennef n yideggen d lmunimat n 1998, d acu kan ur teddi ara aṭas ɣer sdat, am wakken « ay teccuṛ d leɛyub itekniyen », dɣa d aya ay yeǧǧan imḍebbren ay terza temsalt ad ḥebsen ccɣel-a. Seg leɛḍil ad ttwaṣeggmen leɛyub-a, tiddukla tger-d tiɣri i yimḍebbren n uḥric-a ad gen ayen yessefken akken ad ḥudden imukan ay la iderrmen, ladɣa ssqufat d yiɣerban, s ussejhed-nsen s tsulal n wuzzal.…


url: =Yeffeɣ-d ass n : Asimwas, 28 Yennayer 2022 12:56 Ɣran-t : 12 n tikkal\nZZAYER TAMANEƔT – Yules iwekked-d unemhal n yirmuden isnajyanen d yidisnajyanen n usegnaf asdawan n Mustapha-Pacha (Zzayer Tamaneɣt), ass n ukwas, dakken yessefk ad d-wten medden tagezzayt s tɣawla deg tallit-a aydeg llan aṭas seg yimahalen isnajyanen ay yuḍnen aḍḍan n Covid-19.\n« Deg tallit n kra kan n wussan, nekles-d timerniwt n umḍan n yimdanen ay yuḍnen aḍḍan-a. S waya, deffir ma nella nettmagar 25 n yimuḍinen deg wass, neqqel nettmagar 300 yernu azgen seg wid d-yettasen ɣer-neɣ d imahalen n tdawsa », ɣef wakken ay d-yenna umasay-a ay d-yellan d inebgi deg ṛṛadyu taɣelnawt.\nYenna-d, deg temsalt-a, dakken aktamur n waḍḍan yella-d d « aklisan » gar yimahalen n tdawsa yernu aya yegla-d s « wuguren d imeqqranen » deg wayen yerzan asefrek n yirmuden n uzadur, ladɣa deg wayen yerzan asemḍef n yimuḍinen.\nApṛufisur Belhadj yesḥassef imi ula ma tella-d teɣri i tgezzayt, maci aṭas n medden ay d-yusan ad tt-gen ula gar yimahalen n tdawsa.\nYesmekti-d dakken Zzayer tekles-d, seg tezwara n tkaɣreft, « 448 n tmettanin gar yimahalen n tdawsa, gar-asen sin n yimuren ɣef kraḍ d imsujjiyen. » S wawal niḍen, 250 n yimsujjiyen ay yemmuten seg waḍḍan n Covid-19.\nYebder-d daɣ yiwet n tezrawt tasnaddadant n uɣlif n tdawsa ay d-ikecfen dakken « 90% seg yimdanen ay yettawḍen ɣer usduy d imdanen ur igin tagezzayt ».\n« Amɣar niɣ amdan ilan aḍḍan imezgi yernu ur itteg ara tagezzayt amzun yenɣa iman-nnes », ɣef wakken ay d-yenna, am wakken ay d-iger daɣ tiɣri akken ad wten medden ula d tagezzayt n « tezgut tasemhuyant ».\ntagezzayt mgal unfafad bu tedri\nYeffeɣ-d ass n : Asimwas, 28 Yennayer 2022 12:56 Taggayt : LEZZAYER Ɣran-t : 12 n tikkal Bḍu


url: =Imedyazen am zik am tura > Imyura > Tamedyazt\nIssufeɣ-d Belqasem Ihijjaten adlis nniḍen n tmedyazt. D wis-7 id-ifɣen ar ass-a, yerna tzemrem ad teɣrem ayen d-nniɣ fell-asen dagi: 1, 2, 3, 4. Aneggaru yagi iffeɣ-d di teẓrigin n L’harmattan s snat n tmeslayin: udem s teqbaylit, wayeḍ s tefransist.\nSend ad refdaɣ awal ɣef udlis-agi n Belqasem, nniɣ-as ad inniɣ sin wawalen ɣef kra imedyazen n tmura timeẓyanin n Turuft irefden amennuɣ ɣef tnekkit di tmiḍi neɣ lqern n wis-XIX. Ṭaqa seg-sen ad ten-id-nebder kan deg awal. Maca yiwen seg-sen, d aslandi, ad sɣezfaɣ cwiṭ fell-as awal acku tmacahutt-is tekka nnig tilawt deg akken amennuɣ irfed ɣef tnekkit idda yid-s s aẓekka.\nJonas Hallgrimssom am Einar Benediktsson d amedyaz amuqwran n tmurt n Islanda. Di tudart-is irfed amennuɣ ɣef uzarug n tmurt-is iddren ddaw uḍar n tmurt n Ddanmark. Am netta, llan aṭas imedyazen igren irebbi i umennuɣ ɣef tmura nsen timeẓyanin di Turuft. Ad d-nebder Petofi di Hungarya, Mickiewicz di Pulunya, Preseren di Slobinya, Maca di Buhemya, Ccebccenku di Ukrayina, Wergland di Norwijya, Lonnrot di Finlandya. Akken ma llan kkren s wawal i wayen ikkan akk-in i wawal d wayen yugaren ameslay.\nHallgrimssom iddar di tmaneɣt n Ddanmark, Kupenhagen. Illa, am wid akw itent-yuɣen, ites macci d kra. Yiwen yiḍ, iswa almi is-iqqar i uɣyul ssek di ttberna d imeddukal-is, iffeɣ-d iṭṭef abrid s axxam d timziraz. Iteddu ittemdarkal, tafekka-s d ttejja-s tettengagunt gemmaḍ-in gemmaḍ-a. Iskaṛ. Iteddu tikli usekṛan. Mi ewweḍ ar wanda izdeɣ, ibda ittali tiseddaṛin ara t-issewḍen s axxam xas akken ur ifṛiz ara aṭas anda ittak iḍaren-is. Dɣa imlella iɣli. Iṛṛez deg uḍar. Azekka-nni yufa-d aḍar-is amcum ibzeg, icuf amzun d tabettint yerna izegzu akw. Yuɣal-as udrar n wafud amzun d abriq ubrin. Kra n wussan akken-nni immut. Inɣa-t uḍar-is maca d afus-is is-tt-id-ewwin. Anect-a iḍra-d deg useggwass n 1845. Anda iddar Hallgrimssom i ittwanḍel, di Kupenhagen.\nIzri 99 d assegwass ar ussegwass n 1944, tamurt n Islanda tḥella-d azarug-is. Tessukkes-ed tilelli-s u tessali awanek amaynut. Awanek ilelli. Irna ussegwass nniḍen, ezzi-d umuli uzarug di 1945, yurga yiwen umerkanti aslandi akeswaḥ-nni n Hallgrimssom. Iwala-t di tirga. Imlal-it di laxart. Inna-yas-d Hallgrimssom: “100 issegwassen iḍtsen iɣessan-iw di tmurt tawardanit yernu d tacenggutt! Atan ewweḍ-d wass ad uɣaleɣ ar tmurt iyi-d-issekren akken ad sgunfuɣ i lebda. Ad sersaɣ taεkwemt, ad ersen iɣessan-iw gar wid iyi-fkan anzi.”\nAkka i d amedyaz. Ur isrus ula di laxart ayen irfed di tudart. Ziɣen ula ddaw tmedlin, tayri iẓuran d tamuddurt. 100 isegwassen ur tekken ara s nnig wayen iccan tasa, isehblen allaɣ. 100 issegwassen d tasawent, uɣalen-d iɣessan n Hallgrimssom ar tmurt nsen. Ahat tura ad it-henni deg uẓekka-s.\nDi tmura timeẓyanin, idren ddaw uḍar n tmura tent-yugaren neɣ i tent-isseknan, ṭṭuqten imedyazen. D nutni, s yiles aẓidan d wawal aɣdim, imi snen-as tikli d uktili, id-iqqaren, id-iskanen tirga ittargu ugdud: tilelli. Imedyazen di tegwnatin am tigi ttuɣalen d taɣect, d taḍatt neɣ d imi akw-ya n medden. Imdanen di tmura ittwaḥersen uɣent-ent mkemmed u d imedyazen nsen kan isen iteksen cwiṭ ɣef ul. Yak macci d yiwen macci d sin imedyazen irruḥen d asfel ɣef tmura nsen.\nDi tmurt n Iqbayliyen akken i-tella diɣen. Teḍra yid-neɣ am akken teḍra d tmura timeẓyanin n Turuft n tmidi tis-XIX. Nuɣi-tent, neqqim. Ahat d aya diɣen-netta i ɣef d-llan ar ɣur-neɣ aṭas imedyazen ittwasnen wanag wid ur nettwasen fiḥel ma nenna-d. Illa-d ihi Si Muḥ Umḥand, Aεmar Uqasi, Ccix Muḥand, Amellaḥ. Irna-d ɣur-sen diɣen Dda Sliman, Imaziɣen Imula, Lwennas Matub, Umengellat d Ben Muḥemmed. Tagara yagi ifruri-d Ssaεid At Mεemer di Llalman, Belqacem Ihijjaten d Ḥasen Zeyyani di Kanada d wiyaḍ akw irran taḥjurt i wawal di tmurt, di Fransa, di Marikan. Lḥasun macci d yiwen a t-id-nadder. Macca win igren tamawt ar isefra nsen ad yaf d tanekkit teṭṭef tiɣmart tamuqrant. Aḥric-is ɣwezzif, hraw.\nΓur-neγ tagara yagi, udem n tmedyazt ibeddel cwiṭ. Innarna wannar-is imi tura tefɣen-d isefra deg tesfifin, d ussiden (isidiyen) neɣ deg idlisen. Tikwal aṭas n idlisen ilaqen akken aten-id ikfu umedyaz. Aḥeddad n wawal meskud illa, illa wawal-is neɣ umyag-is imi ass-a tekcem tmedyazt annar n tira. Amedyaz ihi ittaru irennu. Iqqar ittsenni. Igem isnarnay. D tigi tura i issawḍen Belqasem Ihijjaten ar udlis wis-7 u mazal ɣur-s. Atnin yerna kfan s tira ugar n 5 idlisen nniḍen ara d-ifɣen aguren-a d-iteddun.\nUḍhir Uffir. Nniɣ-as dacu-t akka uzamul am wa ay amedyaz. Inna-yi ur tezriḍ ara ? Yerna macci d ayen ifren, d ayen iḍehren. Akka i nebda awal.\nSyin nniɣ-as "i tura ay amedyaz, dacu i tzemreḍ ad t-id-inniḍ ɣef udlis-a?" Irfed aqerruy-is s igenni, ikkes nwaḍer, icca-yi-d s wallen. “Dacu ara ak-iniɣ tura!” Issaɣ igiru, ijbed deg-s irna-d “nek ayen wallaɣ qqareɣ-t-id deg idlisen inu ma d ayen nniḍen ad anfaɣ i wid ara t-iɣren ad d-inin ayen isen-ihwan fell-as. Tura adlis-agi atan gar ifassen medden. Yak akka?” Akka ih ay amedyaz. Adlis atan gar ifassen n medden.\nD tidett yerna, awal aneggaru atan ar imeɣriyen. Yiwen deg-sen d nek. Awal-iw aneggaru nek, ad iniɣ kan i wid ur t-neɣri ara ar tura: ɣiwlet! Acku isefra-s tikkelt-a mgaraden nezzeh ɣef wid nennum neqqaren-iten di tmedyazt n Belqasem. Akken ad tt-walim acḥal i tbeddel tmuɣli-s inna-yi-d “nek macci d amedyaz. D win kan d-iqqaren ayen iwala, ayen iḥulfa d wayen akw it-irḥan. Maca deg sefra-w llan ula d issalen ama ɣef ayen iḍerrun ass-a ama ɣef tbaɣurt n tmurt n Yeqbayliyen!” akka ihi deg usentel ar wayeḍ ad t-afem ayen ur tenwim deg udlis-a, ladɣa kra isefra ɣef tbaɣurt n tmurt. Nniɣ-as "am akka tabaɣurt n tmurt!". Issened aɛrur-is ɣef ukarsi, isenna aḍar ayeffus ɣef uzelmaḍ u iẓẓel-iten sdat-es, inna-d "Ih ɣef tbaɣurt. Am d tin i ɣef iccukec udabu azzayri aεrab am d tin ifren, iḍtsen ittrajjun azekka!" Tura am akken teḥsam, asefru ɣef uzzal d uffal, ɣef uraɣ d lgaz d wayen akw "iḍtsen" deg akal n tmurt macci d asentel iccahwan Belqasem, maca ira ad yenni i medden hemma! Γur-wat! Γur-wat ayla-nneɣ. Icca-t wul-is ɣef kra n wayen iqnen ar tmurt nneɣ, ar tnekkit nneɣ.\n“I tmeslayt dacu-t wudem-is di tmedyazt-ik?” Dagi iḍsa-tt-id ur d-irni awal. Issusem. Maca nek zriɣ-t d amedyaz iḥemlen tameslayt-is. Amek izmer umedyaz ad iɣuc iles-is ? Ula ɣef tmeslayin nniḍen issefra-d fell-asent maca tin i tent-yugaren meṛṛa, am deg ul umedyaz ama deg udlis-a, d taqbaylit. Atan yiwen seg isefra i deg is-irra tajmilt tuklal. Azal usefru yagi macci d aqwermaḍ.\nTtaruɣ s teqbaylit\nD awal n tjaddit\nI tuddra n imeslayen\nUlamma ssneɣ tarumit\nMa d taεrabt d ay-en n iḍen\nLḥiɣ, uffiɣ di ddunit\nDi tqammumt n yilsawen.\nMa macci d taẓuri n wawal tagi, ur fṛṛizaɣ dacu-tt. Llant diɣen kra n tvidyutin i tzemrem ad tent-walim am tagi:\nNeɣ tigi diɣen:\n*Tillit tekka-d si “ili” (fr. existence)\nD.Messaoudi - Tinin-is...\nBelqasem d yiwen unaẓur aqbayli ay d-yernan azal i tmaziγt. Win yebγan ad yesl ed ad ywali isura-is ygerrzen aṭas, ad yeddu γer Youtube neγ Dailymotion. Ad teslem i tmedyazt ed ad twalim tugniwin n ugamma n Tmurt-n-Yiqbayliyen.


url: =You are at:Home»Isalan»addad n imuḍan di sbiṭarat-nneɣ\nBy youcef achouri on\t 25 juillet 2016 Isalan\nTtcektayen-d imuḍan n waṭṭanen yezgan, mi ara rzun ɣer sbiṭar ur ttafen ara win ara ten-id-iqablen, win ara d-yelhun yid-sen, tuget deg imejjayen imazzagen ruḥen ɣer imuras-nsen, kra daɣen ttafen ugur wayeḍ d lbeɛd yellan ger ttiɛad d wayeḍ. Ama ɣer ikayaden, neɣ rradyu neɣ timeẓriwt n umejjay, llan ttiɛadat i yettwaṭṭfen alarma d talemmast n useggas 2017. Seg imi ffɣen imejjayen-agi,\ntizeɣwa uraǧu ččurent, ɣezzif deg-sent uraǧu, akken ad ttwaliḍ amejjay. Ayagi merra di sbiṭarat n tmurt-nneɣ. Merra ssrabes sudden. Amuḍin yuɣal yessutur di Rebbi a d-yaweḍ ttiɛad-ines qbel ad izad fell-as waṭṭan ara yilin ahat d sebba n tmettant-ines. Amuḍin dagi ad yesber neɣ ad iruḥ ɣer n le privé a t-ṣneṣlen taglimt-ines. Uguren akken yebɣu yili lḥal llan llan. Mačči kan deg wussan imuras, s teɣzi useggas. yezga, lexṣaṣ di yal taɣult, uladɣa ɣer wid d-yettasen si lwilayat ibeɛden amedya kan rradyu n R M ilaq-ak 06 wagguren akken a k-id-tṣaḥ nnuba, llan wid yettmettaten qbel a d-yaweḍ ttiɛad n Rradu, wamma imuḍan yesɛan ciṭṭuḥ n ẓẓher, kecmen ɣer sbiṭar anṣuf s wuguren imaynuten, ddwa ulac, thehzia, lqella n tezdeg lḥasul ad yuɣal umuḍin, mi ara d-yeffeɣ a d-yawi yid-s aṭṭan wayeḍ, ad as-yeqqar a win iyi-igan sukkes-iyi. Ad yili umuḍin deg wussu n sbiṭar : rradyu, ikayaden ad ten-id-yexdem si berra, ula d lxiḍ ma ilaq-as ad yettucelleḥ d amuḍin ara t-id-yaɣen. Ayen yugar-aya d ilufanen yettwakren si sbiṭarat, tadyant am ta werǧin sliɣ teḍra di kra n tmurt nniḍen. Ihi dagi ilaq ɣef nnafsa ara d-yerbun, mi ara tekcem ɣer sbiṭar ilaq-as ad tawi lfuci yid-s akken ulac win ara d-iqerrben llufan-ines, limer di yella leɛqel d lmeɛqul, ad naweḍ ɣer tid yecban tigi, si berra yecbeḥ yerqem, iɛessasen ɣef tewwurt, mi ara bɣun ad ṭṭfen deg-k zzkara, xas tesɛid ccɣel yettufaten Wellah ma tkecmeḍ, ula d umlan ur tettafeḍ ara win ara k-iwelhen ɣer wayen tebɣiḍ, win testeqsaḍ ad ak-yini ur ẓriɣ ara. Lameɛna ma yella tesɛiɛ tamusni, kulci yeshel, kulci yella. Aḥlil fell-ak a win ur nesɛi ara tamusni di sbiṭar n tmurt-nneɣ. Wellah ad as-tiniḍ i weydi Sidi, ad terwuḍ tazzliwin, akessar d usawen. Lḥasul ay amdan, i d ak-d-yeqqimen ḥaca aseḥbiber ɣef tezmert-ik, ma yella tekka-d si Rebbi ṣber, qqaren ṣber d aḥbib n Rebbi. Di lawan anda ilaq ad tessutreḍ tamella di Rebbi, ad tuɣaleḍ ad tessutreḍ di leɛbad-is. Am wakken yeqqar wanzi “ a d-yehdu Rebbi Ɛli a d-neẓẓeg tiɣeṭṭen.\nkhaled achoui on 29 juillet 2016 17:23\nAkka d tidet d ayen yellan yettghid lhal macci kan d imdanen i yudnen imi taghult n tdawsa akken tella tuden rnu gher waya ayen yettkemmilen lqella n tezdeg deg sbitarat, mi ara yedleq umudin di sbitar ayen s-d-yezzin ur zeddig ara amek tebghid at ihenni umudin. Lhasun, d asirem kan i d-yegran ad nessuter di Rebbi ad iseggem taghult-a n tdawsa.


url: =Eva Golinger d abugaṭut tavenezuelit-tamarikanit tezdeγ deg Caracas. D tamazzagt (spécialiste) deg lqanun agraγlan akked yiminigen, tetteg leqdic n unadi ed tsestant (enquête) γef tigrin ay d-ggaren Yiwunak Yeddukklen iman-nsen deg unabaḍ n Hugo Chávez.\n- The Chavez Code: Cracking US Intervention in Venezuela (Angal Chávez, CIA mgal Venezuela), Olive Branch Press, 2005.\nTaẓrigt tafṛensist: Code Chávez : CIA contre Venezuela , éditions Oser Dire, 2006\nDeg wedlis-a, tessawal-d γef wamek ay tqeddec CIA i wakken ad terwey ed ad tesseγli adabu n Chávez ur nelli seddaw tecḍaḍt n Yiwunak Yeddukklen. Adlis n ” Code Chávez” ikeccef-d kullec: ismawen n yimeggiyen (agents), iberdan ay yes d-ttakfen ameṣ̣ruf i wid ara yerwin tamurt, tirebbaε ay yes tteṣ̣ṣ̣ren yemdanen-a iman-nsen (ikabaren, inmula [syndicats], ”tuddsiwin tirnabaḍin [ONG]”, isuda n ”ussenqed” [instituts de ”sondage”], tiregwa tusligin [privées] n tilibizyu, atg.) ed yiberdan n usseqdec n ṛṛay n medden i ussenker n ccwal. Adlis-a d akcaf yerna d asbehdel n ”tugdut made in USA”.\n- Bush Versus Chávez: Washingtons War on Venezuela (Bush mgal Chávez : amgaru n Washington mgal Venezuela), Monthly Review Press 2007.\n- La telaraña imperial: Enciclopedia de injerencia y subversiones (La toile d'araignée impériale : Encyclopédie de l'ingérence et des subversions), ay d-tura akked Romain Migus, 2008\nImagraden Eva Golinger deg Tlaxcala


url: =urrig - Results from #10\nSonatrach: Ttbanent-d tḥarazin timaynutin n tmerɣa\nAynas, 05 Yulyu 2021 11:33\nLEZZAYER TAMANEƔT – Tga-d tegrawt n Sonatrach igmaḍ d « ilawen » deg wayen asnirem, asiney n tḥarazin n tmerɣa d ufaki n yisenfaren d tdumṣukin turriganin timaynutin ula ma tamurt tḥuza-tt tkaɣreft n Covid-19, ɣef wakken ay d-yenna uselway-nnes anemhal amatu, Toufik Hakkar.\nSonelgaz theyya-d aɣawas i unebdu aydeg ur d-yettili ara ugzam n tetrist\nAynas, 26 Yebrir 2021 12:28\nLEZZAYER TAMANEƔT – Theyya-d Teṛmist Taɣelnawt n Usedger n Tetrist d Wurrig (Sonelgaz) aɣawas uzzig i tduli n usuter n tetrist deg unebdu ay d-yetteddun d usinef i ugzam n tetrist deg tsemhuyt-a aydeg asuder n tetrist yettaweḍ ɣer twacuct, ɣef wakken ay d-yenna uɣlif n teẓwert, Mohamed Arkab.\nSonatrach d Eni zemlent mennaw n yimtawayen yerzan asnirem d ufares n tmerɣa\nAsimwas, 26 Meɣres 2021 13:08\nLEZZAYER TAMANEƔT – Zemlent teṛmisin n Sonatrach d Eni taṭalyanit, ass n ukwas deg Milano (Ṭṭalyan), mennaw n yimtawayen deg usnirem d ufares n tmerɣa, ɣef wakken ay d-yenna yiwen n ulɣu n Sonatrach.\n2020: Asiǧew n 937.000 n tbettiyin n upitṛul deg wass d 40 n yimelyaṛen n yimitren igasasen n wurrig\nAsimwas, 12 Fuṛaṛ 2021 15:06\nLEZZAYER TAMANEƔT – Tessaǧew Lezzayer, deg 2020, azal n 937.000 n tbettiyin n upitṛul deg wass d 40 n yimitren igasasen n wurrig, ɣef wakken ay d-yenna, ass n ukwas deg Lezzayer Tamaneɣt, uneɣlaf n teẓwert, Abdelmadjid Attar, s waya, yenkeṛ izwilen « ucciḍen » ay sseddan yimidyaten iwerdaniyen ɣef Lezzayer.\nSonatrach tewjed ad tessifses azmal n yiguta n usɣiwes, asigeẓ d tmeṣkiwt i teṛmisin\nAsinas, 13 Tubeṛ 2020 10:51\nLEZZAYER TAMANEƔT – Iwekked-d uselwa-anemhal amatu n Sonatrach, Toufik Hekkar, ass n uynas deg Lezzayer Tamaneɣt, dakken tasnuddest ay d-theyya tkebbanit-nnes deg wayen yerzan anummed aɣelnaw d tin ara yessifessen ɣef teṛmisin tizzayriyin akken ad zemlent iguta n usɣiwes, asigeẓ d tmeṣkiwt (EPC) s uheyyi n uzmam n tewtilin tulmisin.\nAkwas, 24 Ctembeṛ 2020 12:27\nTaẓwert: Yessefk ad yettwawehhi usuder ɣer yigzumen d-yesseɣnawen tibuɣar d temras\nAsinas, 25 Ɣuct 2020 11:59\nLEZZAYER TAMANEƔT – Iwekked-d uneɣlaf n teẓwert, Abdelmadjid Attar, ass n uynas deg Lezzayer Tamaneɣt, dakken tuzwirt n ugzum-nnes s lqis uqrib d awehhi n usuder n teẓwert, ladɣa tatrist d wurrig agaman, ɣer yigzumen d-yesseɣnawen tabaɣurt d temras am tkerrazt, tamguri d yimeẓla.\nApitṛul: Amtawa n Tuddsa n Tmura Timsiǧwin n Upitṛul d Tid Yexḍan mazal yetteddu\nAsimwas, 13 Meɣres 2020 11:53\nLEZZAYER TAMANEƔT – Iwekked-d uneɣlaf n teẓwert, Mohamed Arkab, ass n ukwas deg Lezzayer Tamaneɣt, dakken amtawa n unmireg gar Tuddsa n Tmura Timsiǧwin n Upitṛl d Tid Yexḍan, ay yettwazemlen deg tgara n 2016, mazal-it yetteddu, ula ma idisan ay yettekkan deg temlilit n usimwas yezrin ur msegzan ara akken ad rnun ad sneqsen afares.\nTimerɣa: British Petroleum terra-d lwelha-nnes ɣer uduqqes n usefti deg Lezzayer\nAkwas, 13 Fuṛaṛ 2020 10:19\nLEZZAYER TAMANEƔT – Yenna-de uneɣlaf n teẓwert, Mohamed Arkab, ass n ukras (laṛebɛa) deg Lezzayer Tamaneɣt, dakken taṛmist tabiṛanit n British Petroleum (BP) txebber-d, deg yiwet n tebṛat d tunṣibt ay tuzen i uɣlif n teẓwert, dakken « tennekna ɣer uduqqes n usefti deg ugzum n tmerɣa deg Lezzayer ».


url: =Lḥukuma n Lmeɣrib terẓem tawwurt i sḥab lxarij ḥuma a dd-adfen | Le RIFAIN\nLḥukuma n Lmeɣrib terẓem tawwurt i sḥab lxarij ḥuma a dd-adfen\nYeffeɣ-dd yijj n ulaɣi zi ɣer lḥukum n Lmeɣrib, itticc tfawt tazegzawt i sḥab lxarij d yiberraniyen i izeddɣen di Lmeɣrib, ḥuma a dd-adfen zeg wass n 14 yulyuz 2020 ɣer tenɛac n llilet d tsawent.\nTala manis i dd-yekka lexber-a teqqar belli inni i yexsen a dd-adfen, zemren a dd-kken ajenna niɣ lebḥer, ibriden reẓmen. yeqqar ɛawed ulaɣi n lḥukuma aqa inni i yexsen ad safren, yeffuk a kid-sen dd-awyen ttist n CPR yettwagg qbel i 48 n tseɛɛatin, xenni ɛad i ɣa geɛɛden di ṭṭeyyara niɣ deg uɣerrabu.\nIbyaxiten i dd-ɣa yadfen n yiɣerruba, a dd-ffɣen zi tsarst n Sit di Fransa, d tsarst n temdint n Jinwa di Iṭalya. yeqqar ulaɣi belli inni i dd-ɣa yadfen ɣer Lmeɣrib, xmi xsen ad ɛeqben, ad raḥen di mindi dd-usin, ma d aɣerrabu d aɣerrabu, ma d ṭeyyara d ṭeyyara.\nLmeɣrib ttuɣa ibelleɛ ibriden n ujenn d lebḥer x yinna i yexsen a dd-adfen zeg uyur n mars i yeɛdun, yegga manaya x lebbla-ya n kuruna i zi tteblant waṭṭas n tmura deg umaḍal.


url: =Tamilla meẓẓiyen deg Yennayer - La Dépêche de Kabylie\nAccueil Tamazight Tamilla meẓẓiyen deg Yennayer\nCiṭ seg tsekla\nTtalsen-d d akken di tmurt n yideflawen d usemmiḍ, anda isekla d yimɣan xuṣṣen, tettidir yiwet n twacult di lḥif d wurrif. Argaz, d amuḍin, temmut-as tmeṭṭut, yerna-d tayeḍ. Argaz-nni ageswaḥ, ɣur-s yiwet n yelli-s, isemma-as Tamilla, d tafulkayt mačči d izli. Asmi i tella yemma-s, tettidir di talwit d tumert. Maca, liḥala tetti fell-as seg wasmi i d-tekcem axxam tmeṭṭut n baba-s.\nHa-t-an yewweḍ-d Yennayer\nYiwen n wass deg wussan n yennayer, tameṭṭut tamcumt i yettassmen si tarbibt- is, tessakki-d Tamilla tameɣbunt tanezzayt, tdegger-itt, thucc-itt, tenna-as:’’Baba-m yeṭṭef tasga, tura d kemm ara yawin adeg-is, d kemm ara yesnuzun isɣaren-a i d-ihegga di tudrin i aɣ-d-yezzin, ma ulac, ad kem-nfuɣ seg uxxam’’. Argaz ageswaḥ, yuges wul-is mi yessla i wayen yeḍran, tɣaḍ-it yelli-s, mačči d kra, yaɛreḍ ad d-iger iman-is , d lmuḥal imi tameṭṭut tamcumt tečča-t deg uxenfuc, terna tebra-as-d i limin, tenna-as: telzem-iyi tkkeffaṛt ama ur d-tettawi ara isɣaren, ad tent-senz ar d amcum fell–awen, am kečč am yelli-k-a’’.\nTamilla d tqucciḍt n yisɣaren\nTaqcict tamaɣbunt, ha-tt-an s tindaw ur nekkis seg wallen-is, d acu n tlaba, d acu n liḥala. Lemmer mazal yemma-s, tili mačči akka fell-as, ad tebrek deg wussu, ad turar am nettat am tizyiwin-is. Terfed taqucciḍt n yisɣaren ɣef tqerruyt-is, teffeɣ si tewwurt. Adfel, isudd imnaṛen, iẓeblac uddmen-d sya d sya, taddart tettak-itt i tayeḍ, yal tawwurt tbedd ɣur-s, ahat ad yili win ara yaɣen kra n tqeccrin fell-as, akken ad ifak zhir d sḥiq n wass i tt-yeggunin. Tamella meẓẓiyen, tebɣa ad d-tuɣal s axxam ad tečč imensi n yennayer, teḍmeɛ tiɣrifin–nni ara yettudehnen s zzit ur kkin waman, teḍmeɛ seksu-nni n yirden s useqqi n ṣa n yisufar d uyaziḍ, temmekta-d asmi tella yemma-s amek i tettawi tubbiyin n teɣrifin i yibelɛac i tettarra gar yikufan deg twuṛut di tekwatin, gar yicbula, deg yicaduxen n uxxam…Imi ass–nni am wakken i as-yeqqar baba-s : “Ula d ibelɛac d yiɣerṣiwen, ɣur–sen imensi, imi imensi n yennayer d asfillet n lxir d lɣella.” Maca, tugad tameṭṭut n baba-s d warraw-is amer ad tt-wwten, ur yelli win ara tt-iḥudden. Ass yedda, ṭṭlam yebda iberru-d i yicuḍaḍ-is ɣef tmurt, ameččim iɣelli-d am yaɛlawen, aḍu yettuɣal-d zhir-is seg tɣaltin. Tamilla, tekcem-itt tergagayt, tugad iɣersiwen. Laẓ, yeskew-as iẓerman-is. Aqerrif d usemmiḍ, sgezwen taksumt-is. Di tiddin-is yeẓẓayen, twala atemmu, tesseḥbeq tikli, terra metwal ɣur-s, meqqar ad tedarri. Mi tekcem, tufa lkanun mazal isduxxuy, imi dinna i ttemyagaren yiṣeyyaden d yimeksawen n tudrin-nni. Tuẓa, terwi iɣden-nni i mazal ḥman, banent-as-id kra n tirgin, tekkes-d kra n yisɣaren di tezdemt-nni i isluɣezmen tamgerḍt-is, tegger-iten ɣer lkanun, times tsaɣ deg-sen. Si lḥamu- nni i tt-id-yettawḍen, d ɛeyyu-nni i as-yerẓan ifadden, nadam isluffuy i taṭṭucin-is. Send ad teɣli deg yirebbi n yiḍes, tekcem deg ucadux n targit, amzun akken yella win i tt-yesuzunen, yettawi-as-id tizlit –nni i as-id ttalles yemma-s zik -nni:\nTamilla meẓziyen, tesnuzuy isɣaren,\nTudrin, yiwet yiwet, ḥfan yiḍarren,\nD imensi n yennayer, la yekkat udfel\nGullen deg-s wat uxxam, ad d-tawi idrimen.\nSyin, teḍleq iman–is ɣer cwiṭ n usaɣur, tsummet iɣil-is. Udem-is, yettmecɛuɛul si ticci n yifeṭṭiwjen i yettalin akin akka, tebda tettjafjaf. Tuɣal tesla i usuzen-nni\nA-t-aya , a- t-aya yiḍ, isɣaren ur nzan\nTuggad ad tt-wwten, ma tekcem s axxam\nAmek amek ara texdem i usemmiḍ d ṭṭlam?\nTeccɛel yiwen uqeccuḍ, dɣa yewwi-tt nadam.\nSyin, tekcem Tmilla temaɣbunt di targit lqayen, targit i as-d-yewwin setti-s i d-yerzan ɣur-s si taddart n At Laxert, terfed-itt gar yifassen-is, tewwi-tt akin i yitran, anda i d-zzint i yiṭṭij am yibucriḍen.\nA-tt-aya, a-tt-aya setti-s\nS lekfen acebḥan,\nTḥebbec-itt, gar yidmaren-is,\nTewwi-tt s igenwan,\nTewwi-tt ɣer uxxam-is,\nAkkin i yitran,\nḌewwrent-d i yiṭij,\nAzekka-nni, yemmeɣ isalli tudrin. Tamilla, taqcict meẓẓiyen n taddart n yideflawen d usemmiḍ, teffeɣ seg uxxam ur d-tban ara. Yal win i izemmren i tikli, yeffeɣ ad inadi fell-as. Kra n yiṣeyyaden, rran metwal atemmu-nni imi dinna i ǧǧan imrigen-nsen. Akken kan yudef yiwen seg-sen, iwala-tt teḍleq di tɣerɣart, teqqujjeṛ. Yebhet, tewwet-it lbaɣa, yuɣal yessawel i wiyaḍ: ‘’Ɣiwlet-d, ɣiwlet…ha-tt-an da, ha-tt-an da.Ufan taqcict tameɣbunt am uqejmuṛ. Refden-tt-id, wwin-tt-id ɣer taddart anda imeṭṭawen d usḥissef kecmen tizeɣwa n yimezdaɣ.\nArticle précédentInig n lweqt-a n Cccix Ṣeddiq\nArticle suivantAd yali, azekka, usebdad n Cacnaq deg temdint n Tizi Uzzu


url: =Oum kalthoum Nass el ghiwane Saad lamjarred Cheb akil Cheb nasro. Ya nas Dafi lihsas Ma raeid ashtaq Asrar bo7i Koli lma3ani. Pour un streaming plus rapide, désactivez AdBlock pour MaghrebSpace. Précédent Rabeh mariwari feat fares rai – innes iyama i baba Rabeh salam – a9a 3ad akhafi tozod Ramazo – waramrichagh waratalqagh Rgs dabohare remix Rgs fea abdelmoula Rgs freestyl Rgs jma3 jma3 Rouh ocha atahnied Sabah- ikad khafi ye3dou Sabrina – azri dayek yedjan Suivant. Précédent Said mariouari – allo yama Said mariouari – azin azin Said mariouari – salmayi ababa Said mariouari – samhayi ayama ino Said mariouari – ya sallam Said mariouari – yadjis narifino Sallam imazighen – ikram del mou3alima Sighyad fos nam Yama ino a yama. Weld lgriya Gold school ft weld lmdina.\nDerniers Albums Cheba ratiba chiraz Yesmouni wanan. Weld lgriya Gold school ft weld lmdina. Oum kalthoum Nass el ghiwane Saad lamjarred Cheb akil Cheb nasro. Précédent Laila chakir tho3ar tho3ar Laila chakir – akich akich Laila chakir – inay adam bnikh Laila chakir – aawaja qayqsah Laila chakir – marchagh akich dalmosiba Laila chakir feat said mariouari – hawar hawar khafi Mani throuhad Mayami Mayamie thsmah Milouda – amimount amimount Suivant. Parmi ses tubes les plus connus:\nA9asakh fos inoe Abdel monaim – ma3lik qimagh da3zri Abdelmoula – ahdayas ayemas Abdelmoula – boqana boqana Abdelmoula ga3 ga3 azoubida Abdelmoula – athkhdfayie raaqar Abdelmoula – minyazo our nam Abdelmoula – ralla yama Abder feat nabil j-beezy – alhob anem Amigos mc Ayama aynou Suivant. Précédent Chippie feat said mariouari – isona telefoun Dini dini Farida rifia – gae gae zoubida Farida rifia – mimount a milmount Hicham rifi pm3 zi taghyocht gha tiyara Hram khem athudath Jalal – ya9arasan i yodan Laila chakir – thaw3ar thaw3ar Laila chakir – arham inoe imghar Laila chakir – wach tsimihakh Suivant.\nPrécédent Laila chakir tho3ar tho3ar Laila chakir – akich akich Laila chakir – inay adam bnikh Laila chakir – aawaja qayqsah Laila chakir – marchagh akich dalmosiba Laila chakir feat said riifiya – hawar hawar khafi Mani throuhad Mayami Mayamie thsmah Milouda – amimount amimount Suivant.\nPrécédent Milouda – ini wah Milouda -ga3 ga3 ya zobida Mimoun rafroua – kurchi ruh Mimoun rafroua – riifiya riyam afatima Mimoun rafroua raynu raynu Mimoun rafroua – asqar ayur inu Min yahwan omoni Minyogin denya Morad salam – min azrigh anhara Najat tazi – ba3ad ilmosiba Suivant.\nPrécédent Rabeh mariwari feat fares rai – innes iyama i baba Rabeh salam – a9a 3ad akhafi tozod Ramazo – waramrichagh waratalqagh Rgs dabohare remix Rgs fea abdelmoula Rgs freestyl Rgs jma3 jma3 Rouh ocha atahnied Sabah- ikad khafi ye3dou Sabrina – azri dayek yedjan Suivant. Précédent Said mariouari – allo yama Said mariouari – azin azin Said mariouari – salmayi ababa Said mariouari – samhayi ayama ino Said mariouari – ya sallam Said mariouari – yadjis narifino Sallam imazighen – ikram del mou3alima Sighyad fos nam Yama ino a yama.


url: =Karim Amɣar.. Fus n tcuni i yewcin i lḥirak ijjen waẓri nniḍen | Le RIFAIN\nKarim Amɣar.. Fus n tcuni i yewcin i lḥirak ijjen waẓri nniḍen\nKarim Amɣar zzat i « Guerinca »\nKarim Amɣar: zi « Guerinca » ɣer Leḥbes\nIneḥbes i yudfen ɣer leḥbes x lḥirak n Arrif, tuɣa dag-sen Ijurnalisten, Imusikuten… Ijjen zzag-sen d Karim Amɣar, d anaẓur n kulurit. Tuɣa-t zeg iwdan ig ireṣmen talwiḥt n Picasso umi igga isem « Guerinca », di rebεin n yum n Muḥsin Fikri ass n 10 Dujanbir 2016. Swejden dag-s deg wass-nni ca n tewriqin d timeqqranin uran dag-sent « neccin marra d Muḥsin Fikri » iwdan sinyan x-asent.\nFus n Karim Amɣar di Lḥirak, aked tfust i yeggin inaẓuren nniḍen, iwwec-as ijjen wudem yecna i Lḥirak. Inaẓuren ig ifekkren di « Guerinca », wadji fekkren dag-s amenni waha. Minzi talwiḥt-a tettɛawad mamec ttaεeddu d lεunef yedwel d ijjen macina tneqq, tetterra midden d imettinen… Axmi ttɛawaden zzag-s mayen yekkin x Arrif d tamara, sadu lebraqi n warhaj, axmi ttεawaden x umezruy i yeccuren s idammen d tareẓẓit, x 58/59, x usegg°as n 1984. X weεraq n Irifiyen s bezzez maḥend ad rzun x uleqquz n weɣrum.\nGuernica n Biyya, tzemmar ad tεawed ula x mayen ikkin x Irifiyen d imeɣnas n Lḥirak d tamara di leḥbusat. X tessmeḍ d laz di leḥbusat. X ttamara n lwacunat-nnsen d nitni ccaten abrid, ttawyen-t ttarran-t ḥma ad ẓren udmawen n tarwa-nnsen ittwaxemmlen di leḥbusat.\nS ccita, Amɣar tuɣa ittagi x mayen ittemsaren di Arrif, ittagi x usinef. Tmijja d ccita, d ayenni i yeɛlem, tuɣa din wi iɛelmen tmijja d giṭarra. S kulci uffun-dd mmelqan di leḥbes. Maca deg wass n 03 yunyu 2017, ad ittwaṭṭef. Ad iraḥ aked imeddukal-nnes ɣer Kaza. din i ɣa bdan ijjen marka nniḍen n imenɣan. Maḥend ad awḍen ɣer mayen xsen, tuɣa ttekksen x macca. Ar mani yufa ixef-nnes di leḥbes n Ṭanja d netta ttuɣa iggur ad immet s tikkest x macca.\nWaxxa aqqa-ayi di leḥbes maca ad pintareɣ\nTuɣa izwar-as i tmessugurt n leḥbes di Ṭanja, tugi ad tejj ad adfen imassen d leḥwayej n upantar ɣer Karim Amɣar. S uyenni, tamɣart n unecraf terra merra mayen tesɣa i wergaz-nnes. Mani, leḥbes, tuɣa ittagi ad yejj inaẓuren maḥend ad sḍuqqzen mayen ɣer-sen d tizemmar di lexdayem-nnsen.\nMaca waxxa amenni manaya wer yejji ca Amɣar ad yerr s uḍar ɣer deffar. Aya isḍuqqez-dd dag-s mezri nniḍen. Mezri belli tudart txes ad tini tcuni. Belli neccin wer nzemmar a neddar bla ma a nqas tcuni.\nZi lexdayem yettwassnen aṭṭas d talwiḥt-a s-nnej, mindi ippantar Karim Huda Ssekkaki d tarwa-nnes, Huda i yellan d tamɣart n Leḥbib Lḥennudi. Di telwiḥt-a tderreɛ Huda i tarwa-nnes s tlata d nettat teysi s ijjen lxezrat n wemnus. Talwiḥt-a ɛawed temmal-dd anict n tamara tuɣa ikkin x temɣarin n inecraf, d ijjen telwiḥt ittneyraw dag-s wemnus aked ukarfes. Dag-s aɣezdis nneɣni di telwiḥt-a, aɣezdis n tmunt, mamec tamɣart teḥḍa lwacun-nnes, tesmun-iten-dd ɣer-s.\nZi ca n wemkan i zi dd-ttsajjiɣ, ad yili d leḥbes, ad yili ca n wemkan wer dag-s bu tlelli. Ad yili waxxa d taddart i temɣart-nni i dag-s ittwaḥebbsen. Tiṭṭ tessawal x mezri n ict txes ad tẓer mayen din awerni i leḥyuḍ. D asijji x tlelli. D yina, d cwayt d awalen i tzemmer ad tyesi talwiḥt-a.\nTa s-nnej. Itteṭṭef-as ijjen glubu amkan i uzellif. Tawliḥt d tasuryalit. treẓẓem alli n bnadem x waṭṭas n tmuɣriwin i nzemmer ad as-negg. D aglubu ittwaqqnen s ijjen ufilu, wer izemmer ad iḍu. D afilu i t-yejjin wer yeṭṭiw. Ad yili d filu-nni ig ittejjan ula d bnadem wer yeṭṭiw s uxarreṣ-nnes mani. Xminni bnadem itteqqen axarres-nnes s ufilu n ddin d leɛwayed d wamun.\nTilwiḥin-a d tinneḍni, i yegga unaẓur Karim Amɣar di leḥbes jer Kaza, Fes d Ṭanja. Malla tuɣa nzemmer ad nessiwel x tsekla n leḥbusat, maca, lḥirak ad yili irẓem-aneɣ tiṭṭawin x ijjen uklasi nniḍen n tẓuri i yettwaggen di leḥbusat. Am tenni ig ibda Muḥemmed Neḍrani di leḥbes n Wegdez. Axmi amezruy ittɛawad i yixef-nnes deg waṭṭas n wudmawen.


url: =Gar yisaragen d tmeɣriwin akked waddal - La Dépêche de Kabylie\nAccueil Tamazight Gar yisaragen d tmeɣriwin akked waddal\nAïT AISSA MIMOUN - Tuɣalin n leqdicat deg unnar\nGar yisaragen d tmeɣriwin akked waddal\nMebɛed n yiwet n tallit taberkant ideg yesbek deg-s leqdic adelsan deg tɣiwant n Ait Aissa Mimoun, ulamma yettili-d leqdic sya ɣer da sɣur kra n tdukla, maca si tegnit ɣer tayeḍ kan; yennayer, 20 yebrir…atg, tineggura-agi, yennerna cwiṭ umussu asddukklan deg tɣiwant-agi, dayen i d-yeglan s tuɣalin n leqdicat idelasen d wid n waddal ɣer unnar. Yal tiddukkla i d-yernan, tewwi-d yid-s amaynut deg wahil-is, ama tinna n waddal n taddart n Ighil Bouchene neɣ tinna n taddart n Tahanouts, ama d tinna n yidles n tɣiwant n Ait Aissa Mimoun. Dɣa i lmend n waggur-agi n Remḍan, yetturaǧu ad yili wahil d anesbaɣur sɣur umussu asddukklan n tama-a.\nAhil n tddukkla tadelsant “Imnar n Tdukli”\nD tiddukkla tadelsant “Imnar n Tdukli” n Ait Aissa Mimoun, i yeldin ahil n waggur-agi n Remḍan s usuddes n yisaragen ɣef yisental yemgaraden. Dɣa sendiḍelli n ssebt, 11 maggu 2019, yella-d usarag amezwaru n tddukkla-a, iga-t-id Mass Adaoun Yacine, d amussnaw n tnefsit n umdan. Yewwi-d awal s telqay ɣef unegmu udmawan (Dévelopement personnel) n umdan d wamek ilaq ad yili deg tmetti ladɣa assaɣen-is d yimdanen. Am wakken daɣen i d-yemmeslay ɣef wazal tesɛa teflest n yiman deg tudert n umdan, d wamek i ilaq ad imager umdan uguren n tmetti. D asarag amenzu i d-thegga tddukkla-a deg waggur-agi n Remḍan, yella-d ɣef 21h30 n yiḍ deg usɣim n Waggur Azeggaɣ Azzayri (CRA) n Ait Aissa Mimoun. Yenna-d deg-s umsireg: “Ma neqqar-as kan i wallaɣ-nneɣ ur nessin ara, ur nezmir ara, ad yuɣal ad yamen s yir tikta-agi ur nṣeḥḥa ara…”.\nIkemmel daɣen, yenna-d belli : “Tafelsafit n yiman, d amdan i ilaqen ad tt-id-yexlaq i yiman-is, ad yamen s tɣara n wayen yellan deg-s d wamek iga”. Mi yessuli awal-is, yella-d uskasi sɣur wid yellan deg tzeqqa-nni, yezzi wawal deg-s ɣef waṭas n temsal i d-yeqqnen ɣef usentel-a “Ilaq ad tidireḍ tudert, i ak-id-yettakken tahregt (inspiration)” i yefren Mass Adaoun Yacine ad yili d azwel n usarag-agi-ines. Am wakken daɣen yetturaǧu ad d-ilin sin n yisaragen-nniḍen, yiwen ass n, 17 maggu 2019, ara d-yawin awal ɣef unagraw swayes teddes tmurt n Leqbayel. Ma d aneggaru, ad yili ass, 30 maggu 2019, ɣef waṭṭan n lkenṣir, am wakken daɣen i ittkemmil uheggi n tesfugla ara yettwaxdamen i lfaya n yigerdan ara yettwaḍehren deg wussan i d-iteddun.\nTameɣra n ccna deg taddart n Tahanouts\nI lmend n tallit-agi n Remḍan, iɛeggalen n tddukkla n twennaḍt “Amgud” d wid n tddukkla n waddal n taddart n Tahanouts, yetabaɛen ɣer tɣiwant n Ait Aissa Mimoun, heggan-d yiwet n tmeɣra n ccna meqqren. Ula ilmeẓyen n taddart-agi fkan-d afus n tallelt, i wakken ad tili tmeɣra-agi, yetturaǧun ad tili ass n lexmis, 16 mayyu 2019. Ɛlaḥsab n yimsuddsen n leqdic-a, ad tebdu tmeɣra-agi ɣef 22h00 n yiḍ alamma d ṣṣḥur. Ad tili deg umkan ideg i d-tella tinna ixedmen yakan deg useggas n 2017, deg umkan iwumi qqaren Ighil Badhou, tama n unnar n Sidi Slimane. Yetturaǧu, ad ccnun deg-s ma drus 10 n yicennayen ilmeẓyen n taddart-agi n Tahanouts, am wakken daɣen ara tettunefk tegnit i tmenna n yisefra sɣur yimedyazen n taddart-agi dimma. Ɣer tama n leqdicat-nniḍen i izemren ad ilin deg tmeɣra-agi n ccna.\nAsarag n ugraw CRAPES n Aït Aissa Mimoun\nAm wakken i t-id-ṛeggmen yiɛeggalen n umazday n tedmi d tesleḍt tasertant d tdamsant akked tmettit (CRAPES) n tɣiwant n Ait Aissa Mimoun, i d-ilulen ussan-agi kan ineggura, ad yili leqdic-nsen deg unnar. Tigawt-nsen tamezwarut i yetturaǧun ad tili, d asarag ɣef unegmu idumen s umata d win n tɣiwant n Ait Aissa Mimoun s wuzzig. Am wakken daɣen ara d-yili deg-s umeslay ɣef tdamsa akked twennaḍt d wamek i ilaq ad yeddu umdan deg tudert-is n yal-is. Yetturaǧu diɣ ad tettunefk tegnit i tnagiyin n wid yesɛan tirmit deg uḥric-agi n twennaḍt d wayen i d-icudden ɣur-s, gar-asen afran n yiḍuman…atg. Ad yili usarag-agi, ɣef 21h30 n yiḍ deg uɣerbaz amenzu « Hachemi et fils » n taddart n Tahanouts.\nD Mass Arezki Chenane akked uduktur Touat ara yilin d imsirgen. Am wakken daɣen i yetturaǧu ad ilin yirmad-nniḍen deg unnar sya ɣer sdat s yisem n ugraw-agi. Ad d-nesmekti kan belli leqdic-a ad yili s tallelt n tddukkla tadelsant « Imnar n Tdukli » n Ait Aissa Mimoun. Ɣer taggara, yetturaǧu ad yili leqdic anaddal sɣur Ugraw n waddal n taddart n Ighil Bouchene. D timlilit ara d-yilin ass n, 17 maggu deg uɣerbaz amenzu n taddart n Tahanouts, anda yetturaǧu umerẓi gar ddeqs n trebbuyaɛ n kra n ṣṣenf n waddal.\nArticle précédentAd d-ttwasneɛten ukkuẓ n yisura di Remḍan\nArticle suivantYerkeb-iten lɣiḍ meqqren yimawlan n tnezduɣin